ישיבת מליאה, כנסת 23, פרוטוקול מספר 32, 2020-05-25 00:00

יריב לוין: חברות וחברי הכנסת, היום יום שני, ב' בסיוון התש"ף, 25 במאי 2020.

יריב לוין: אני פותח את הישיבה.

יריב לוין: הנושא הראשון על סדר-היום: הודעה ליושב-ראש הכנסת על הרכב ועדת הבחירות המרכזית לכנסת העשרים-וארבע.

יריב לוין: הריני להודיעכם כי הונחה היום על שולחן הכנסת הודעה על הרכב ועדת הבחירות המרכזית לכנסת העשרים-וארבע לפי חוק הבחירות לכנסת (נוסח משולב), התשכ"ט–1969.

יריב לוין: הודעה למזכירת הכנסת, בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת –     לקריאה ראשונה, מטעם הממשלה: הצעת חוק-יסוד: משק המדינה (תיקון מס' 10 והוראת שעה לשנת 2020) (תיקון);      לדיון מוקדם – החל מהצעת חוק פ/870/23 וכלה בהצעת חוק פ/1030/23: הצעת חוק הביטוח הלאומי (תיקון – תוספת דמי אבטלה למי שמתחת לגיל 28 עם ילד אחד לפחות), התש"ף–2020, מאת חבר הכנסת שלמה קרעי; הצעת חוק האזרחים הוותיקים (תיקון – הקצאת מקומות חניה במקום ציבורי לאזרח ותיק שגילו עולה על 75), התש"ף–2020, מאת חברת הכנסת טלי פלוסקוב; הצעת חוק הביטוח הלאומי (תיקון – תשלום דמי אבטלה מהיום הראשון) (הוראת שעה), התש"ף–2020, מאת חבר הכנסת שלמה קרעי; הצעת חוק הבטחת הכנסה (תיקון – זכאות לגמלה למי שמצוי בהכשרה מקצועית), התש"ף–2020, מאת חברי הכנסת ג'אבר עסאקלה, איימן עודה, עאידה תומא סלימאן, עופר כסיף ויוסף ג'בארין; הצעת חוק זכויות בעלי חיים (העברת סמכויות הוועדה בכנסת) (תיקוני חקיקה), התש"ף–2020, מאת חברת הכנסת מיקי חיימוביץ'; הצעת חוק להגבלת העברת השליטה בתאגידים מרכזיים לגופים זרים, התש"ף–2020, מאת חברת הכנסת מרב מיכאלי; הצעת חוק לתיקון פקודת מס הכנסה (משיכה מקרן השתלמות לאחר לידה או אימוץ), התש"ף–2020, מאת חברת הכנסת מרב מיכאלי; הצעת חוק הביטוח הלאומי (תיקון – הארכת תקופת הזכאות לדמי אבטלה לצעירים), התש"ף–2020, מאת חברת הכנסת חוה אתי עטייה; הצעת חוק הודעה מוקדמת לפני סגירת עסק באזורים מוכי אבטלה, התש"ף–2020, מאת חבר הכנסת מאיר כהן; הצעת חוק לקידום התחרות ולצמצום הריכוזיות (תיקון – קביעת תאגיד שאינו מדווח או שותפות כחברת שכבה), התש"ף–2020, מאת חברי הכנסת יעקב מרגי, ינון אזולאי ומשה אבוטבול; הצעת חוק תגמול נושאי משרה בחברות ציבוריות, התש"ף–2020, מאת חברת הכנסת מרב מיכאלי; הצעת חוק לעידוד השקעות הון (תיקון – ביטול מסלול הטבות המס), התש"ף–2020, מאת חברת הכנסת מרב מיכאלי; הצעת חוק הביטוח הלאומי (תיקון – ביטוח שאירים לאלמן), התש"ף–2020, מאת חבר הכנסת מאיר כהן; הצעת חוק הכללת חוב עונשי בהפטר (תיקוני חקיקה), התש"ף–2020, מאת חברת הכנסת מאי גולן; הצעת חוק נכי רדיפות הנאצים (תיקון – הגדרות זכאות), התש"ף–2020, מאת חברי הכנסת יעקב מרגי, ינון אזולאי, משה אבוטבול וקטי קטרין שטרית; הצעת חוק למניעת אלימות במשפחה (מניעת אלימות כלכלית), התש"ף–2020, מאת חברת הכנסת קרן ברק; הצעת חוק האזרחים הוותיקים (תיקון – פטור מתשלום עבור שמירת מקום ישיבה בתחבורה ציבורית), התש"ף–2020, מאת חברת הכנסת מרב מיכאלי; הצעת חוק הגנה על עובדים (חשיפת עבירות ופגיעה בטוהר המידות או במינהל התקין) (תיקון – הגדלת סכום הפיצוי שאינו תלוי בנזק ושינוי נטל ההוכחה), התש"ף–2020, מאת חברת הכנסת מרב מיכאלי; הצעת חוק בנק הזרע (הזרעות והפריות חוץ בבני זוג פרודים), התש"ף–2020, מאת חברת הכנסת מרב מיכאלי; הצעת חוק להגדלת שיעור ההשתתפות בכוח העבודה ולצמצום פערים חברתיים (מענק עבודה) (תיקון – זכאות להטבות נלוות), התש"ף–2020, מאת חברי הכנסת משה ארבל וינון אזולאי; הצעת חוק-יסוד: נשיא המדינה (תיקון – כשירות), מאת חברי הכנסת יוליה מלינובסקי קונין, עודד פורר, יבגני סובה, אלי אבידר, חמד עמאר ואלכס קושניר; הצעת חוק הסדרים במשק המדינה (תיקוני חקיקה להשגת יעדי התקציב) (תיקון – חישוב עליית מחירי הארנונה), התש"ף–2020, מאת חבר הכנסת מאיר כהן; הצעת חוק הביטוח הלאומי (תיקון – קצבת אזרח ותיק ראויה), התש"ף–2020, מאת חבר הכנסת מאיר כהן; הצעת חוק הביטוח הלאומי (תיקון – קצבת שאירים למי שמנהל משק בית משותף), התש"ף–2020, מאת חברת הכנסת מרב מיכאלי; הצעת חוק שעות עבודה ומנוחה (תיקון – קיצור שבוע העבודה), התש"ף–2020, מאת חברת הכנסת מרב מיכאלי; הצעת חוק שוויון ההזדמנויות בעבודה (תיקון – עצמאות נציבות שוויון ההזדמנויות בעבודה), התש"ף–2020, מאת חברת הכנסת מרב מיכאלי; הצעת חוק הביטוח הלאומי (תיקון – תוספת לקצבה של מי שמעסיק עובד בענף הסיעוד), התש"ף–2020, מאת חברת הכנסת מרב מיכאלי; הצעת חוק הביטוח הלאומי (תיקון – השלמת סכום קצבת אזרח ותיק לנכה), התש"ף–2020, מאת חבר הכנסת מיקי לוי; הצעת חוק הסכמים לנשיאת עוברים (אישור הסכם ומעמד היילוד) (תיקון – הגדרת הורים מיועדים וביצוע הסכם מחוץ לישראל), התש"ף–2020, מאת חבר הכנסת מיקי לוי; הצעת חוק הביטוח הלאומי (תיקון – שכר הוגן לחיילי מילואים שעובדים במשרה חלקית), התש"ף–2020, מאת חבר הכנסת מיקי לוי; הצעת חוק הביטוח הלאומי (תיקון – זכאות לדמי אבטלה מגיל 19), התש"ף–2020, מאת חברי הכנסת יעקב אשר ומשה גפני; הצעת חוק תרומת ביציות (תיקון – מימון הקפאת ביציות למטרת שמירת פוריות של התורמת), התש"ף–2020, מאת חברי הכנסת עאידה תומא סלימאן, איימן עודה, עופר כסיף, יוסף ג'בארין וג'אבר עסאקלה; הצעת חוק הבחירות לכנסת (תיקון – הצבעת אנשי צוות אוויר), התש"ף–2020, מאת חברי הכנסת יוליה מלינובסקי קונין, עודד פורר, יבגני סובה, אלי אבידר, חמד עמאר ואלכס קושניר; הצעת חוק השחתת מודעות על רקע מגדר, התש"ף–2020, מאת חברי הכנסת יוליה מלינובסקי קונין, עודד פורר, יבגני סובה, אלי אבידר, חמד עמאר ואלכס קושניר; הצעת חוק הביטוח הלאומי (תיקון – זכאות לדמי לידה לחיילות בשירות קבע), התש"ף–2020, מאת חברת הכנסת מרב מיכאלי; הצעת חוק הביטוח הלאומי (תיקון – הוראות לעניין עקרת בית), התש"ף–2020, מאת חברת הכנסת מרב מיכאלי; הצעת חוק התפזרות הכנסת העשרים-ושלוש, התש"ף–2020, מאת חברי הכנסת היבה יזבק, סמי אבו שחאדה ואנטאנס שחאדה; הצעת חוק הביטוח הלאומי (תיקון – קצבה יחסית לאזרח ותיק), התש"ף–2020, מאת חבר הכנסת מיקי לוי; הצעת חוק מימון מפלגות (תיקון – ייצוג הולם לנשים בבחירות לכנסת), התש"ף–2020, מאת חברי הכנסת אנטאנס שחאדה, היבה יזבק וסמי אבו שחאדה; הצעת חוק ביטוח בריאות ממלכתי (תיקון – תוספת קבועה לסל שירותי הבריאות לעדכון טכנולוגיות רפואיות חדשות, תרופות, מכשור ושיטות טיפול), התש"ף–2020, מאת חבר הכנסת מיקי לוי; הצעת חוק הביטוח לאומי (תיקון – ביטוח זכויות עצמאי שעיקר הכנסתו מעסק שמצוי בפשיטת רגל או בפירוק), התש"ף–2020, מאת חברת הכנסת מרב מיכאלי; הצעת חוק ביטוח בריאות ממלכתי (תיקון – מתן טיפולי שיניים, פה ולסת למבוטח עם שיתוק מוחין), התש"ף–2020, מאת חברי הכנסת אחמד טיבי, אוסאמה סעדי וסונדוס סאלח; הצעת חוק ביטוח בריאות ממלכתי (תיקון – צמצום פערים בין הפריפריה למרכז), התש"ף–2020, מאת חברת הכנסת מרב מיכאלי; הצעת חוק העונשין (תיקון – פיצויים לזכאי במשפט חוזר ובערעור בבית המשפט העליון), התש"ף–2020, מאת חברי הכנסת יוליה מלינובסקי קונין, עודד פורר, יבגני סובה, אלי אבידר, חמד עמאר ואלכס קושניר; הצעת חוק סיוע לקטינים נפגעי עבירות מין או אלימות (תיקון – טיפול נפשי לילדים), התש"ף–2020, מאת חברי הכנסת אחמד טיבי, אוסאמה סעדי וסונדוס סאלח; הצעת חוק הביטוח הלאומי (תיקון – עקר בית), התש"ף–2020, מאת חברת הכנסת מרב מיכאלי; הצעת חוק המזונות (הבטחת תשלום) (תיקון – סכום שלא יובא בחשבון במבחן ההכנסה), התש"ף–2020, מאת חברת הכנסת מרב מיכאלי; הצעת חוק התניית יום שבתון בהצבעה בבחירות (תיקוני חקיקה), התש"ף–2020, מאת חברי הכנסת יוליה מלינובסקי קונין, עודד פורר, אלי אבידר, יבגני סובה, חמד עמאר ואלכס קושניר; הצעת חוק בתי המשפט (תיקון – שקיפות הליכים משפטיים), התש"ף–2020, מאת חברי הכנסת איילת שקד, אופיר סופר ומתן כהנא; הצעת חוק הביטוח הלאומי (תיקון – דמי ביטוח מופחתים לסטודנטים), התש"ף–2020, מאת חברי הכנסת אוסאמה סעדי, אחמד טיבי וסונדוס סאלח; הצעת חוק דמי מחלה (היעדרות בשל מחלת ילד) (תיקון – היעדרות בשל אשפוז ילד), התש"ף–2020, מאת חברת הכנסת מרב מיכאלי; הצעת חוק הבטחת סידור ביתי לקטינים נזקקים, התש"ף–2020, מאת חברי הכנסת אוסאמה סעדי, אחמד טיבי וסונדוס סאלח; הצעת חוק סיוג הגבלת חשבון והגבלת לקוח בשל שיקים שסורבו בתקופה שהוכרזה מחלה מידבקת מסוכנת (תיקוני חקיקה), התש"ף–2020, מאת חבר הכנסת משה ארבל; הצעת חוק הסדרי עבודה גמישים, התש"ף–2020, מאת חברת הכנסת מרב מיכאלי; הצעת חוק דמי מחלה (היעדרות בשל מחלת נכד), התש"ף–2020, מאת חברת הכנסת מרב מיכאלי; הצעת חוק הביטוח הלאומי (תיקון – דמי הסתגלות לעצמאית) (הוראת שעה), התש"ף–2020, מאת חברת הכנסת מרב מיכאלי; הצעת חוק-יסוד: הכנסת (תיקון – השעיית חבר הכנסת שהוגש נגדו כתב אישום), מאת חבר הכנסת מיקי לוי; הצעת חוק הביטוח הלאומי (תיקון – גמלת אבל), התש"ף–2020, מאת חברי הכנסת משה ארבל וינון אזולאי; הצעת חוק לשכת עורכי הדין (תיקון – ביטול פקיעת חברות בפשיטת רגל), התש"ף–2020, מאת חבר הכנסת מאיר כהן; הצעת חוק הגנת השכר (תיקון – צירוף פירוט שעות חודשי לתלוש השכר), התש"ף–2020, מאת חברת הכנסת מרב מיכאלי; הצעת חוק דמי מחלה (היעדרות בשל מחלת ילד) (תיקון – היעדרות בשל אשפוז ילד), התש"ף–2020, מאת חברי הכנסת משה ארבל וינון אזולאי; הצעת חוק לביטול ההתיישנות בעבירות מין במשפחה (תיקוני חקיקה), התש"ף–2020, מאת חברת הכנסת מרב מיכאלי; הצעת חוק זכויות נפגעי עבירה (תיקון – הכשרת חוקרי וחוקרות עבירות מין ואלימות במשפחה), התש"ף–2020, מאת חברי הכנסת אנטאנס שחאדה, היבה יזבק וסמי אבו שחאדה; הצעת חוק הכשרות המשפטית והאפוטרופסות (תיקון – תשלום שכר והוצאות של אפוטרופוס מאוצר המדינה), התש"ף–2020, מאת חברי הכנסת משה ארבל וינון אזולאי; הצעת חוק איסור פרסום הפליה (תיקוני חקיקה), התש"ף–2020, מאת חברת הכנסת מרב מיכאלי; הצעת חוק הגנה על הציבור מפני ביצוע עבירות מין (תיקון – מתן טיפול שיקום מונע ללא הרשעה), התש"ף–2020, מאת חברת הכנסת מרב מיכאלי; הצעת חוק המועצה להשכלה גבוהה (תיקון – קביעת תנאי קבלה בידי מוסד), התש"ף–2020, מאת חבר הכנסת יעקב מרגי; הצעת חוק איסור הפליה בשל מין, נטייה מינית או זהות מגדרית (תיקוני חקיקה), התש"ף–2020, מאת חברת הכנסת מרב מיכאלי; הצעת חוק העונשין (תיקון – חילוט רווחי סרסרות), התש"ף–2020, מאת חברת הכנסת מרב מיכאלי; הצעת חוק החינוך המוזיקלי בישראל, התש"ף–2020, מאת חבר הכנסת יעקב מרגי; הצעת חוק לימוד חובה (תיקון – סיוע לתלמידים במימון טיולים שנתיים), התש"ף–2020, מאת חבר הכנסת מאיר כהן; הצעת חוק זכויות תלמידים מחוננים ומצטיינים, התש"ף–2020, מאת חברי הכנסת יעקב מרגי, ינון אזולאי ומשה אבוטבול; הצעת חוק סביבה בטוחה ונקייה מאלרגנים במוסדות חינוך (תיקוני חקיקה), התש"ף–2020, מאת חבר הכנסת יעקב מרגי; הצעת חוק המועצה להשכלה גבוהה (תיקון – הקמת מוסדות להשכלה גבוהה), התש"ף–2020, מאת חבר הכנסת יעקב מרגי; הצעת חוק לתיקון פקודת הראיות (דרישת הסיוע להרשעה על פי הודיה), התש"ף–2020, מאת חברי הכנסת יוליה מלינובסקי קונין, עודד פורר, אלי אבידר, יבגני סובה, חמד עמאר ואלכס קושניר; הצעת חוק איסור שימוש בחקירה של מי שנפגע מינית, בממצאי טיפול נפשי וביומנים אישיים (תיקוני חקיקה), התש"ף–2020, מאת חברת הכנסת מרב מיכאלי; הצעת חוק אימוץ ילדים (תיקון – אימוץ על ידי הורה יחיד), התש"ף–2020, מאת חברת הכנסת מרב מיכאלי; הצעת חוק הגנת הצרכן (תיקון – פרסום פרטי עוסק באינטרנט), התש"ף–2020, מאת חבר הכנסת מאיר כהן; הצעת חוק הערבות (תיקון – ביטול החוק), התש"ף–2020, מאת חברת הכנסת מרב מיכאלי; הצעת חוק העסקת עובדי הוראה, התש"ף–2020, מאת חברי הכנסת יעקב מרגי, ינון אזולאי, חוה אתי עטייה, עופר כסיף והיבה יזבק; הצעת חוק למניעת אלימות במשפחה (תיקון – דיון במעמד צד אחד באלימות נפשית), התש"ף–2020, מאת חברת הכנסת מרב מיכאלי; הצעת חוק הביטוח הלאומי (תיקון – הארכת המועד להגשת תביעות ליקוי שמיעה), התש"ף–2020, מאת חברי הכנסת משה ארבל וינון אזולאי; הצעת חוק ביטוח בריאות ממלכתי (תיקון – צמצום הפערים בין הפריפריה למרכז), התש"ף–2020, מאת חברי הכנסת משה ארבל וינון אזולאי; הצעת חוק הסנגוריה הציבורית (תיקון – פיקוח על החזקה בבידוד או על החזקה באיפול תקשורתי), התש"ף–2020, מאת חברת הכנסת מרב מיכאלי; הצעת חוק זכויות הסטודנט (תיקון – פעילות ציבורית), התש"ף–2020, מאת חברי הכנסת ג'אבר עסאקלה, איימן עודה, עאידה תומא סלימאן, עופר כסיף ויוסף ג'בארין; הצעת חוק ביטוח בריאות ממלכתי (תיקון – מחלה יתומה), התש"ף–2020, מאת חברי הכנסת משה ארבל וינון אזולאי; הצעת חוק מניעת עבירות מין בקטינים (תיקוני חקיקה), התש"ף–2020, מאת חברת הכנסת מרב מיכאלי; הצעת חוק הקמת האקדמיה הלאומית לשפת הסימנים, התש"ף–2020, מאת חברי הכנסת יעקב מרגי, קרן ברק, ינון אזולאי, משה אבוטבול ועופר כסיף; הצעת חוק הבטחת הכנסה (תיקון – תשלום רטרואקטיבי של גמלת הבטחת הכנסה למקבלי קצבת אזרח ותיק), התש"ף–2020, מאת חברי הכנסת משה ארבל וינון אזולאי; הצעת חוק למניעת עיגון מנישואין, התש"ף–2020, מאת חברת הכנסת מרב מיכאלי; הצעת חוק הרשות הלאומית למאבק בעוני, התש"ף–2020, מאת חברי הכנסת משה ארבל וינון אזולאי; הצעת חוק תקצוב מיוחד לרשויות חינוך מקומיות מרוחקות, התש"ף–2020, מאת חברי הכנסת יעקב מרגי, מיכל שיר סגמן, קרן ברק, ינון אזולאי, משה אבוטבול, חוה אתי עטייה וקטי קטרין שטרית; הצעת חוק העונשין (תיקון – החריגים לעבירת ריבוי נישואין), התש"ף–2020, מאת חברת הכנסת מרב מיכאלי; הצעת חוק הביטוח הלאומי (תיקון – הפחתת קצבת ילדים בשל אי-חיסון), התש"ף–2020, מאת חברי הכנסת משה ארבל וינון אזולאי; הצעת חוק סייעות במוסדות חינוך, התש"ף–2020, מאת חבר הכנסת יעקב מרגי; הצעת חוק הבחירות לכנסת (תיקון – ביטול עקרון הריתוק לקלפי), התש"ף–2020, מאת חברת הכנסת מרב מיכאלי; הצעת חוק הפיקדון על מכלי משקה (תיקון – החלת החוק על מכלי משקה גדולים), התש"ף–2020, מאת חבר הכנסת מיקי לוי; הצעת חוק למניעת הטרדה מינית (תיקון – הטלת חובות לשם מניעת הטרדה מינית במוסד חינוך), התש"ף–2020, מאת חברת הכנסת מרב מיכאלי; הצעת חוק משפחות חיילים שנספו במערכה (תגמולים ושיקום) (תיקון – המונח יתום), התש"ף–2020, מאת חבר הכנסת מכלוף מיקי זוהר; הצעת חוק הביטוח הלאומי (תיקון – דמי אבטלה לעובד שפוטר לאחר שהגיע לגיל פרישה), התש"ף–2020, מאת חברת הכנסת חוה אתי עטייה; הצעת חוק הביטוח הלאומי (תיקון – הכנסה מביטוח אובדן כושר עבודה), התש"ף–2020, מאת חבר הכנסת יעקב מרגי; הצעת חוק חופשה שנתית (תיקון – קביעת יום פתיחת שנת הלימודים כיום בחירה), התש"ף–2020, מאת חבר הכנסת יעקב מרגי; הצעת חוק שיפוט בתי דין רבניים (נישואין וגירושין) (תיקון – ביטול כריכה), התש"ף–2020, מאת חברת הכנסת מרב מיכאלי; הצעת חוק זכויות נפגעי עבירה (תיקון – החלת זכויות בדין האזרחי), התש"ף–2020, מאת חברת הכנסת מרב מיכאלי; הצעת חוק חובת ניהול ופרסום פרוטוקול של ועדות מייעצות (תיקוני חקיקה), התש"ף–2020, מאת חברת הכנסת מרב מיכאלי; הצעת חוק החזר הוצאות כספיות בגין עריכת נישואין אזרחיים בחוץ לארץ למי שאינם רשאים להינשא על פי הדין הדתי, התש"ף–2020, מאת חברת הכנסת מרב מיכאלי; הצעת חוק הביטוח הלאומי (תיקון – זכאות לדמי אבטלה לעובד שהתפטר לשם טיפול בילדו), התש"ף–2020, מאת חבר הכנסת יעקב מרגי; הצעת חוק סמכות ואחריות הורית (מזונות), התש"ף–2020, מאת חברת הכנסת מרב מיכאלי; הצעת חוק-יסוד: הכנסת (תיקון – חבר הכנסת שהוגש נגדו כתב אישום המעלה חשש לסכנה לביטחון המדינה), מאת חבר הכנסת מיקי לוי; הצעת חוק חובת המכרזים (תיקון – מתן עדיפות לשירותים מתוצרת הארץ), התש"ף–2020, מאת חבר הכנסת מיקי לוי; הצעת חוק סדר הדין הפלילי (תיקון – ביטול האיסור המוטל על המשטרה למסור לפרקליטות עמדה בכתב לעניין מכלול התשתית הראייתית), התש"ף–2020, מאת חבר הכנסת מיקי לוי; הצעת חוק-יסוד: החקיקה, מאת חברת הכנסת קארין אלהרר; הצעת חוק הגנה על הציבור מפני ביצוע עבירות מין (תיקון – סמכות קצין הפיקוח לעכב או לעצור ללא צו), התש"ף–2020, מאת חבר הכנסת מיקי לוי; הצעת חוק ההוצאה לפועל (תיקון – מגבלת רישיון נהיגה), התש"ף–2020, מאת חברי הכנסת חמד עמאר, אביגדור ליברמן, עודד פורר, יבגני סובה, אלי אבידר, יוליה מלינובסקי קונין ואלכס קושניר; הצעת חוק העמותות (תיקון – אגודות עות'מאניות), התש"ף–2020, מאת חבר הכנסת מיקי לוי; הצעת חוק האגודות העות'מאניות (רישום ופיקוח), התש"ף–2020, מאת חבר הכנסת מיקי לוי; הצעת חוק הרבנות הראשית לישראל (תיקון – סייג לבחירה או למינוי לתפקיד רב ראשי לישראל או לחבר מועצה), התש"ף–2020, מאת חברת הכנסת מרב מיכאלי; הצעת חוק התכנון והבנייה (תיקון – חיבור חשמל מטעמים הומניטריים), התש"ף–2020, מאת חברי הכנסת ג'אבר עסאקלה, איימן עודה, עאידה תומא סלימאן, עופר כסיף ויוסף ג'בארין; הצעת חוק הגנת הצרכן (תיקון – ביטול עסקה מתמשכת), התש"ף–2020, מאת חבר הכנסת מאיר כהן; הצעת חוק הרשויות המקומיות (בחירות) (תיקון – הגבלת הזכות להיבחר בשל כתב אישום), התש"ף–2020, מאת חבר הכנסת ניצן הורוביץ; הצעת חוק לתיקון פקודת העיריות (הסדרת מבנים לתנועות נוער), התש"ף–2020, מאת חברת הכנסת מרב מיכאלי; הצעת חוק התכנון והבנייה (תיקון – חובת שידור והקלטת ישיבות, ניהול פרוטוקול ופרסומו), התש"ף–2020, מאת חברת הכנסת מרב מיכאלי; הצעת חוק להסדרת שירותי ההשגחה על הכשרות, התש"ף–2020, מאת חברי הכנסת משה ארבל וינון אזולאי; הצעת חוק להגבלת כהונת ראש רשות מקומית (תיקוני חקיקה), התש"ף–2020, מאת חברת הכנסת מרב מיכאלי; הצעת חוק להגנה על האגן הצפוני של ים המלח, התש"ף–2020, מאת חברת הכנסת מרב מיכאלי; הצעת חוק שירות אזרחי (תיקון – עידוד הצטרפות לשירות אזרחי רק למי שקיבל פטור משירות סדיר או לא נקרא לו), התש"ף–2020, מאת חבר הכנסת מיקי לוי; הצעת חוק האזרחות והכניסה לישראל (הוראת שעה) (תיקון – ביטול החוק), התש"ף–2019, מאת חברי הכנסת עאידה תומא סלימאן, ג'אבר עסאקלה, איימן עודה, עופר כסיף ויוסף ג'בארין; הצעת חוק השידור הציבורי הישראלי (תיקון – קציבת כהונה במינוי ממלא מקום), התש"ף–2020, מאת חברת הכנסת מרב מיכאלי; הצעת חוק לתיקון פקודת מסילות הברזל (העלאת אופניים לרכבת), התש"ף–2020, מאת חברת הכנסת מרב מיכאלי; הצעת חוק שירות הקבע בצבא הגנה לישראל (הליכים לעניין החלטות הנוגעות לחיילים בשירות קבע) (תיקון – סמכות נגררת ומקום מושב), התש"ף–2020, מאת חבר הכנסת יעקב מרגי; הצעת חוק לתיקון פקודת התעבורה (סימון אחיד להסדרי חניה), התש"ף–2020, מאת חברת הכנסת מרב מיכאלי; הצעת חוק לתיקון פקודת התעבורה (הגבלת תשלום בעד חניה במוסד רפואי), התש"ף–2020, מאת חברת הכנסת מרב מיכאלי; הצעת חוק לייעול הפיקוח של ועדת החוץ והביטחון של הכנסת, התש"ף–2020, מאת חבר הכנסת ניצן הורוביץ; הצעת חוק למניעת תשדירי פרסומת פוגעניים (תיקוני חקיקה), התש"ף–2020, מאת חברת הכנסת מרב מיכאלי; הצעת חוק אמנות ג'נבה, התש"ף–2020, מאת חבר הכנסת ניצן הורוביץ; הצעת חוק בקעת הירדן, צפון ים המלח ומדבר יהודה, התש"ף–2020, מאת חבר הכנסת מכלוף מיקי זוהר; הצעת חוק פטור מדמי נסיעה בתחבורה ציבורית למתנדבים לשנת שירות (תיקוני חקיקה), התש"ף–2020, מאת חברת הכנסת מרב מיכאלי; הצעת חוק מס ערך מוסף (תיקון – שיעור מס מופחת על מוצרי מזון בסיסיים), התש"ף–2020, מאת חברי הכנסת ג'אבר עסאקלה, איימן עודה, עאידה תומא סלימאן, עופר כסיף ויוסף ג'בארין; הצעת חוק לתיקון פקודת העיריות (ייצוג הולם בשמות מקומות ציבוריים), התש"ף–2020, מאת חברת הכנסת מרב מיכאלי; הצעת חוק התכנון והבנייה (תיקון – ייצוג הולם לאוכלוסייה הערבית במוסדות התכנון), התש"ף–2020, מאת חברי הכנסת ג'אבר עסאקלה, איימן עודה, עאידה תומא סלימאן, עופר כסיף ויוסף ג'בארין; הצעת חוק התכנון והבנייה (תיקון – הגבלת תקופת ההפקעה לייעוד ציבורי), התש"ף–2020, מאת חברי הכנסת ג'אבר עסאקלה, איימן עודה, עאידה תומא סלימאן, עופר כסיף ויוסף ג'בארין; הצעת חוק הגנה על עובדים (חשיפת עבירות ופגיעה בטוהר המידות או במינהל התקין) (תיקון – הארכת תקופת ההתיישנות בתביעה של חושף שחיתות נגד מעסיקו), התש"ף–2020, מאת חבר הכנסת יואב סגלוביץ'; הצעת חוק הביטוח הלאומי (תיקון – קצבת נכות וקצבת שאירים), התש"ף–2020, מאת חבר הכנסת מאיר כהן; הצעת חוק הביטוח הלאומי (תיקון – הטבות למי שמקבל גמלה לפי חוק הביטוח הלאומי וקיבל גמלת הבטחת הכנסה), התש"ף–2020, מאת חבר הכנסת מאיר כהן; הצעת חוק הביטוח הלאומי (תיקון – הגדלת קצבת הנכות), התש"ף–2020, מאת חברי הכנסת עאידה תומא סלימאן, ג'אבר עסאקלה, איימן עודה, עופר כסיף ויוסף ג'בארין; הצעת חוק להגברת האכיפה של דיני העבודה (תיקון – הפרות בטיחות בעבודה בתחום הבנייה), התש"ף–2020, מאת חברי הכנסת משה ארבל וינון אזולאי; הצעת חוק הביטוח הלאומי (תיקון – זכאות לכפל גמלאות), התש"ף–2020, מאת חבר הכנסת יעקב מרגי; הצעת חוק לתיקון פקודת בריאות העם (העדפות מתן רישיון למכשור רפואי בפריפריה), התש"ף–2020, מאת חבר הכנסת אופיר כץ; הצעת חוק הפסקת היריון, התש"ף–2020, מאת חברת הכנסת מרב מיכאלי; הצעת חוק הפסקת היריון, התש"ף–2020, מאת חברי הכנסת עאידה תומא סלימאן, ג'אבר עסאקלה, איימן עודה, עופר כסיף ויוסף ג'בארין; הצעת חוק הביטוח הלאומי (תיקון – הצמדת קצבת אזרח ותיק לשכר הממוצע במשק), התש"ף–2020, מאת חברי הכנסת אוסאמה סעדי, אחמד טיבי וסונדוס סאלח; הצעת חוק הביטוח הלאומי (תיקון – הצמדת קצבת אזרח ותיק לשכר הממוצע במשק), התש"ף–2020, מאת חבר הכנסת מיקי לוי; הצעת חוק שירות המדינה (מינויים) (תיקון – העדפת מי שסיים שירות סדיר), התש"ף–2020, מאת חברי הכנסת חמד עמאר, אביגדור ליברמן, עודד פורר, יבגני סובה, אלי אבידר, יוליה מלינובסקי קונין ואלכס קושניר; הצעת חוק עידוד שירות צבאי, לאומי או לאומי-אזרחי, התש"ף–2020, מאת חברי הכנסת שלמה קרעי, אופיר כץ וחוה אתי עטייה; הצעת חוק-יסוד: השפיטה (תיקון – מינוי חברי הכנסת לוועדה לבחירת שופטים), מאת חברת הכנסת מרב מיכאלי; הצעת חוק-יסוד: השפיטה (תיקון – מינוי חברי הכנסת לוועדה לבחירת שופטים), מאת חברת הכנסת קארין אלהרר; הצעת חוק מס רכוש וקרן פיצויים (תיקון – תשלום פיצויים ומקדמות לנפגעי התפרצות נגיף הקורונה החדש), התש"ף–2020, מאת חבר הכנסת עודד פורר; הצעת חוק הכנסת (תיקון – ויתור על שכר של חבר הכנסת), התש"ף–2020, מאת חברי הכנסת ניר ברקת, מתן כהנא, קטי קטרין שטרית ומיכאל מלכיאלי; הצעת חוק החזרת תושבי בירעם ואיקרית לבתיהם, התש"ף–2020, מאת חברי הכנסת עאידה תומא סלימאן, איימן עודה, עופר כסיף, יוסף ג'בארין וג'אבר עסאקלה; הצעת חוק להקפאת כספים ששילמה הרשות הפלסטינית בזיקה לטרור מהכספים המועברים אליה מממשלת ישראל (תיקון – הקפאת כספי תגמולים לתושבי האזור מכוח חוק התגמולים לנפגעי פעולות איבה), התש"ף–2020, מאת חברי הכנסת משה ארבל וינון אזולאי; הצעת חוק שירות ביטחון (תיקון – פטור מטעמי מצפון), התש"ף–2020, מאת חברי הכנסת עאידה תומא סלימאן, ג'אבר עסאקלה, איימן עודה, עופר כסיף ויוסף ג'בארין.

ירדנה מלר-הורוביץ: כמו כן, אני מתכבדת להודיעכם, כי על פי סעיף 96(ה)(1) לתקנון הכנסת, עם מינוים של חברי הכנסת לשרים ביום כ"ג באייר התש"ף, 17 במאי 2020, הורדו מסדר-היום הצעות חוק שהוגשו מטעמם כמציעים יחידים כמפורט להלן:      חברת הכנסת אורלי לוי אבקסיס – הצעות החוק שמספרן פ/8/23, פ/15/23, פ/112/23, פ/117/23, פ/140/23, פ/423/23, פ/461/23, פ/480/23, פ/497/23, פ/504/23, פ/574/23, פ/576/23, פ/603/23, פ/624/23, פ/632/23, פ/633/23, פ/634/23, פ/635/23, פ/640/23, פ/641/23, פ/655/23, פ/672/23, פ/675/23, פ/684/23, פ/693/23 ו-פ/697/23;      חבר הכנסת מיכאל מרדכי ביטון –הצעות החוק שמספרן פ/61/23, פ/119/23, פ/150/23, פ/299/23, פ/315/23, פ/337/23, פ/345/23, פ/352/23, פ/367/23, פ/369/23, פ/373/23, פ/375/23, פ/649/23 ו-פ/658/23.

ירדנה מלר-הורוביץ: חבר הכנסת יועז הנדל – הצעות החוק שמספרן פ/612/23, פ/718/23 ו-פ/719/23;     חברת הכנסת עומר ינקלביץ' – הצעות החוק שמספרן פ/62/23, פ/121/23, פ/309/23, פ/321/23, פ/362/23, פ/443/23, פ/553/23, פ/653/23;	      חברת הכנסת מירב כהן – הצעות החוק שמספרן פ/13/23, פ/115/23, פ/178/23;      חבר הכנסת יזהר שי – הצעות החוק שמספרן פ/14/23, פ/19/23, פ/41/23, פ/50/23, פ/51/23, פ/81/23, פ/108/23, פ/132/23 ו-פ/227/23;      חבר הכנסת איציק שמולי – הצעות החוק שמספרן פ/75/23, פ/99/23, פ/110/23, פ/134/23, פ/341/23, פ/462/23, פ/482/23, פ/492/23, פ/498/23, פ/506/23, פ/513/23, פ/519/23, פ/537/23, פ/596/23, פ/572/23, פ/577/23, פ/578/23, פ/579/23, פ/580/23, פ/585/23, פ/592/23, פ/597/23, פ/616/23, פ/639/23, פ/642/23, פ/657/23, פ/666/23, פ/669/23, פ/671/23, פ/674/23, פ/685/23, פ/689/23, פ/694/23, פ/698/23, פ/701/23, פ/703/23, פ/704/23, פ/705/23, פ/707/23, פ/709/23, פ/710/23 ו-פ/711/23.

אלעזר שטרן: אפשר להגיד על מה זה?

ירדנה מלר-הורוביץ: חברת הכנסת פנינה תמנו – הצעות החוק שמספרן פ/52/23, פ/72/23, פ/93/23, פ/130/23, פ/494/23 ו-פ/523/23.

ירדנה מלר-הורוביץ: כמו כן, נמחק שמם של חברי הכנסת הנ"ל מהצעות החוק שהיו שותפים להן עם מציעים אחרים.

ירדנה מלר-הורוביץ: עוד אודיעכם, כי לפי סעיף 96(ה)(2) לתקנון הכנסת הודיעה חברת הכנסת פנינה תמנו כי חברת הכנסת מיכל שיר סגמן תהיה יוזמת של הצעות החוק מהכנסת העשרים-שלוש שמספרן פ/1/23, פ/502/23, פ/511/23 ו-פ/526/23, חברת הכנסת טלי פלוסקוב תהיה יוזמת של הצעת חוק שמספרה פ/518/23, חברת הכנסת אורלי פרומן תהיה יוזמת של הצעת חוק שמספרה פ/522/23 וחבר הכנסת משה ארבל יהיה יוזם של הצעת חוק שמספרה פ/472/23 במקומה.

ירדנה מלר-הורוביץ: עוד הונחו היום על שולחן הכנסת, בהתאם לסעיף 73(א) לתקנון הכנסת:

ירדנה מלר-הורוביץ: תקנות שעת חירום (נגיף הקורונה החדש) (בידוד במקום לבידוד מטעם המדינה) (תיקון מס' 5), התש"ף

ירדנה מלר-הורוביץ: –2020 – החלטה מס' 3; תקנות שעת חירום (נגיף הקורונה החדש – הגבלת פעילות) (תיקון מס' 14), התש"ף

ירדנה מלר-הורוביץ: –2020; תקנות שעת חירום (מניעת כניסת מבקרים ועורכי דין למקומות מעצר ובתי הסוהר) (תיקון מס' 2), התש"ף

ירדנה מלר-הורוביץ: –2020 – החלטה מס' 17; תקנות שעת חירום (מניעת כניסת מבקרים ועורכי דין לחדרי משמר ובתי סוהר צבאיים) (תיקון מס' 2), התש"ף

ירדנה מלר-הורוביץ: –2020 – החלטה מס' 18.

ירדנה מלר-הורוביץ: תודה.

יריב לוין: תודה רבה.

יריב לוין: אנחנו עוברים לנאומים בני דקה.

יריב לוין: הדוברת הראשונה – חברת הכנסת יוליה מלינובסקי, בבקשה.

יוליה מלינובסקי: תודה רבה, אדוני היושב-ראש.

יוליה מלינובסקי: מי – יש פה מלא שרים, אז – אדוני השר, איפה דודי אמסלם?

יוליה מלינובסקי: הוא היה שם.

יוליה מלינובסקי: אני רואה שגם מגדילים את מקומות הישיבה באולם הכנסת.

יוליה מלינובסקי: רק שאלה: זה לח"כים או לשרים?

יוליה מלינובסקי: בקצב הזה יש לנו יותר מדי שרים.

יוליה מלינובסקי: ב-1999 הורשע אריה דרעי בעבירת שוחד אחת ובשלוש עבירות מרמה והפרת אמונים וקבלת דבר במרמה בנסיבות מחמירות.

יוליה מלינובסקי: על דרעי נגזרו ארבע שנות מאסר, אבל אף אחד, אף אחד לא אמר שמתנהל משפט נגד כל בני העדה המזרחית.

יוליה מלינובסקי: זה היה ברור שהמשפט הוא נגד אריה דרעי בלבד.

יוליה מלינובסקי: ב-2001 הורשע איציק מרדכי בגין שני אישומים על עבירות מין שביצע כאשר היה בתפקיד בצבא, אבל גם פה – אף אחד, אבל אף אחד, לא אמר שהמשפט מתנהל נגד אנשי צבא או כוחות הביטחון.

יוליה מלינובסקי: זה היה משפט נגד יצחק מרדכי.

יריב לוין: משפט אחרון.

יוליה מלינובסקי: יש לי שני משפטים אחרונים, אדוני.

יוליה מלינובסקי: ב-2013 זוכה אביגדור ליברמן במשפט שהתנהל נגדו יותר מעשור, אבל אף אחד לא אמר שזה משפט נגד כל יוצאי ברית המועצות.

יוליה מלינובסקי: אתמול ראינו את האזרח בנימין נתניהו, שמולו ניצבים שלושה כתבי אישום, כשהוא מנסה להפוך את המשפט שמתנהל נגדו ואך ורק נגדו למשפט נגד כל הימין, משפט נגד חצי העם.

יריב לוין: הסתיימו שני המשפטים.

יוליה מלינובסקי: תודה.

יוליה מלינובסקי: אז אדוני ראש הממשלה, גם אני ימין, והמשפט הזה לא מתנהל נגדי.

יוליה מלינובסקי: אך ורק נגדך.

יוליה מלינובסקי: תודה רבה.

יריב לוין: תודה רבה, חברת הכנסת מלינובסקי.

יריב לוין: חברת הכנסת קטי שטרית, בבקשה.

קטי קטרין שטרית: אדוני היושב-ראש, חבריי חברי הכנסת, נחל אלכסנדר הוא אחד הנחלים היפים והחשובים ביותר בנחלים בישראל.

קטי קטרין שטרית: הוא מתפקד בשנים האחרונות, לצערנו הרב, כתעלת ביוב.

קטי קטרין שטרית: הנחל מוצף בקצף לבן עד גדותיו, ומוזרם אליו – כל האשפה שמוזרמת אליו מוזרמת משטחי הרשות הפלסטינית.

קטי קטרין שטרית: מוזרם אליו ביוב, שמן שחור, סמיך ומזיק מכל מסיק הזיתים ודם ונוצות מהמשחטות.

קטי קטרין שטרית: השפכים, הזורמים עד לים התיכון, מזהמים גם את חוף הרחצה של בית ינאי.

קטי קטרין שטרית: זיהומים אלו מסכנים את הבריאות גם של התושבים הפלסטינים וגם של התושבים הישראלים.

קטי קטרין שטרית: מבקר המדינה כינה את זיהום הנחלים כמפגע הסביבתי החמור ביותר בלב הארץ, בשל העובדה שהוא מסכן את מקור המים הטבעיים החשוב ביותר לישראל.

קטי קטרין שטרית: מקורות המים הטבעיים באזור מזינים את כל האוכלוסייה החיה – – –

יריב לוין: משפט אחרון.

יריב לוין: סליחה, זה נאומים בני דקה.

יריב לוין: משפט אחרון.

קטי קטרין שטרית: אני יודעת, זה – – –

יריב לוין: לא, אי-אפשר, חברת הכנסת שטרית.

יריב לוין: משפט אחרון.

קטי קטרין שטרית: מדינת ישראל השקיעה לאורך השנים עשרות מיליוני שקלים בשיקומו ויופיו וחשיבותו האקולוגית המשמעותית של הנחל, אולם ההשקעה הזאת יורדת לטמיון עם הזיהומים הזורמים שוב ושוב בנחל ומגיעים לים.

קטי קטרין שטרית: יש לקבל מחדש את הצעת המחליטים על הזיהום הסביבתי חוצה הגבולות.

קטי קטרין שטרית: תודה.

יריב לוין: תודה.

יריב לוין: חבר הכנסת משה אבוטבול, בבקשה.

משה אבוטבול: אדוני היושב-ראש, כנסת נכבדה, אנחנו נמצאים בתקופה שיש תחושה שהיא בעצם מוטעית מאוד שכביכול אנחנו אחרי הקורונה, שהכול בסדר ואפשר בעצם אולי טיפה לזלזל בהנחיות שהורגלנו אליהן בחודשים האחרונים.

משה אבוטבול: אז אני רוצה לומר שאנחנו שומעים יותר ויותר קולות שאנחנו חייבים להתכונן לגל נוסף, חס וחלילה, של מגפת הקורונה.

משה אבוטבול: אנשים אולי באמת מזלזלים, מתחילים להוריד מסכות, ממשיכים הלאה – בכל המגזרים.

משה אבוטבול: בנושא הזה אני באמת פונה לכולם, כי ההרגשה הזאת, התחושה הזאת של לגמד ולתת תחושה שהכול כבר מאחורינו – זה דבר שהוא מסוכן מאוד.

משה אבוטבול: גם בנושא שאנחנו רוצים לחנך את התלמידים ואת המבוגרים איך לנהוג, לבוא ולהגיד שנפרצה החומה ואפשר לעשות הכול זה מאוד מאוד מסוכן.

משה אבוטבול: לכן אני קורא – קראתי גם מחקרים, מחקר מארצות הברית – –

יריב לוין: משפט אחרון.

משה אבוטבול: – – מחקר מארצות הברית שהשיעול, ההתעטשות – כל הדברים האלה גורמים להידבקות מרסיסי הרוק.

משה אבוטבול: והנושא הנוסף, המגע החברתי – ככל שיש יותר מגע זה ממשיך הלאה, הנושא הזה.

יריב לוין: תודה רבה.

משה אבוטבול: אני קורא לכולם לא לזלזל ולהמשיך לנהוג באותן חומרות.

משה אבוטבול: תודה רבה.

יריב לוין: חברות וחברי הכנסת, אלה נאומים בני דקה.

יריב לוין: תעברו לפני כן ותוודאו שהם נכנסים במסגרת זמן של דקה.

יריב לוין: זה לא מסובך כל כך.

עודד פורר: 120 מילים.

יריב לוין: חבר הכנסת יעקב אשר – איננו.

יריב לוין: חבר הכנסת אלכס קושניר, בבקשה.

אלכס קושניר: כבוד היושב-ראש, כנסת נכבדה, אני לא יודע אם אתם יודעים, אבל ארנונה צמודה לשני קריטריונים: האחד זה מדד המחירים לצרכן והשני זה גובה השכר במגזר הציבורי.

אלכס קושניר: עכשיו, גובה השכר במגזר הציבורי עלה, ולכן יש מושג כזה, "טייס אוטומטי", ובעצם בשנה הבאה הארנונה הולכת לעלות ב-1.1%.

אלכס קושניר: אני חושב שלנוכח המצב שאנחנו נמצאים בו זה קצת בושה לנו, כנציגי המגזר הציבורי, לא להוריד את השכר שלנו מצד אחד ומצד שני עוד להעלות את הארנונה.

אלכס קושניר: אז אני פונה כאן לממשלה: חברים, נכון שזה טייס אוטומטי, אבל אתם כל כך הרבה זמן רציתם לתפוס את ההגה, אז תתפסו את ההגה, כי טייס אוטומטי מתאים לתקופות שגרה ולא לתקופות חירום.

אלכס קושניר: אז בואו, יש עוד זמן, חצי שנה.

אלכס קושניר: תעצרו את זה.

אלכס קושניר: אל תיתנו לארנונה לעלות.

יריב לוין: תודה.

יריב לוין: חבר הכנסת עודד פורר.

אלכס קושניר: עמדתי בזמן, נכון?

יריב לוין: בול.

יריב לוין: ועוד בעל פה.

עודד פורר: קודם כול, לפני הכול, מחר נקיים בנושא הזה דיון בוועדת הכספים, בעזרת השם.

עודד פורר: אדוני היושב-ראש, חבריי חברי הכנסת, בהמשך לדברים שאמר חבר הכנסת קושניר, מדינת ישראל נמצאת היום אולי במשבר הכלכלי הכי גדול שהיא ידעה מעודה.

עודד פורר: אנחנו מדברים על מאות אלפי מובטלים; אנחנו מדברים על עשרות אלפי עסקים שעומדים בפני סגירה.

עודד פורר: אדוני היושב-ראש, אנחנו כבר לפני חודשיים בוועדת הכספים פנינו למשרד האוצר, ודרכו גם למשרד ראש הממשלה, ואמרנו: את קרן ההלוואות שעשיתם לעסקים, עם 15% ערבות מדינה, תעשו עם 70% או 80% ערבות מדינה, כדי שעסקים בסיכון – כי בתקופת הקורונה רוב העסקים נמצאים בסיכון – גם יוכלו לקחת הלוואות.

עודד פורר: אמרו: בסדר.

עודד פורר: שר האוצר היוצא הבטיח את זה; הבטיחו את זה במשרד האוצר.

עודד פורר: אנחנו נמצאים כבר יותר מחודשיים בתוך המשבר – זה עדיין לא הגיע.

עודד פורר: גם כשחוק-יסוד: משק המדינה – שאמור להיות אולי מאושר ביום רביעי בקריאה ראשונה – יסיים את דרכו, עדיין יש שבועות ארוכים עד שהקרן הזאת תאושר, ובינתיים העסקים קורסים.

עודד פורר: אתם חייבים להחליף דיסקט בממשלה מבחינת קצב העבודה.

עודד פורר: כל מה שלא עשיתם היום – יש עוד אלפים שפשטו רגל ועוד אלפים שיישארו בלי מקום עבודה.

יריב לוין: תודה.

יריב לוין: חברת הכנסת אתי עטייה, בבקשה.

חוה אתי עטייה: אדוני היושב-ראש, כנסת נכבדה, אתמול קראתי ידיעה ופשוט הזדעזעתי: נציגי חברת עמידר השחיתו עשרות וילות בשכונת נחל בקע בבאר שבע במטרה למנוע את אכלוסן בידי זכאי הדיור הציבורי.

חוה אתי עטייה: השחתת הדירות הפכה את הווילות לבלתי ראויות למגורים.

חוה אתי עטייה: חברת עמידר טוענת להגנתה כי ביצעה את מדיניות משרד השיכון.

חוה אתי עטייה: האם איבדנו את החמלה?

חוה אתי עטייה: האם איבדנו את השפיות?

חוה אתי עטייה: מישהו כאן חייב לתת על כך את הדין.

חוה אתי עטייה: איפה נשמע דבר כזה, להשחית ולהרוס מקום מגורים ובכך לפגוע בנכים, בחיילים משוחררים ובעשרות זכאים נוספים המשוועים לדיור הולם?

חוה אתי עטייה: לסיום, אני רוצה לציין כי דוח מבקר המדינה חשף את הניהול הכושל של מאגר הדיור הציבורי, ולמרות החלטת הממשלה להגדיל את מאגרי הדירות הוא רק הלך והצטמצם.

חוה אתי עטייה: אני מקווה כי השר ליצמן, שנכנס לתפקיד שר השיכון, יטפל בנושא.

חוה אתי עטייה: תודה רבה.

יריב לוין: תודה רבה.

יריב לוין: חבר הכנסת ניצן הורוביץ – איננו; חבר הכנסת אופיר סופר – איננו; חברת הכנסת עאידה תומא סלימאן – איננה; חבר הכנסת אלי אבידר – איננו; חבר הכנסת עוזי דיין – מוותר.

יריב לוין: חבר הכנסת חמד עמאר.

חמד עמאר: אדוני היושב-ראש, חבריי חברי הכנסת, בשבוע שעבר קיבלתי דוח של עמותת אור ירוק שמראה שבעשור האחרון שליש מההרוגים במדינת ישראל הם מהמגזר הערבי.

חמד עמאר: המגמה נמשכת גם השנה: מתוך 105 הרוגים בתאונות דרכים במדינת ישראל, 36 הרוגים הם מהמגזר הערבי.

חמד עמאר: לכן, קודם כול אני קורא לשרה החדשה שנכנסה למשרד התחבורה לקחת את הנושא של המגזר הערבי, לשים אותו על סדר-יומה ולפעול באופן אינטנסיבי בנושא.

חמד עמאר: אני אתן לך דוגמה: לפני כמה שנים היו הרבה תאונות חצר במגזר הבדואי בדרום.

חמד עמאר: הרשות הלאומית לבטיחות בדרכים לקחה את הנושא – 19 הרוגים, ילדים שנהרגו בתוך הבית – לקחה את הנושא לידיים והורידה כמעט לאפס הרוגים בתאונות חצר.

חמד עמאר: לכן חייבים להשקיע בהסברה, בחינוך ובתשתיות במגזר הערבי על מנת להוריד את מספר ההרוגים במדינת ישראל.

חמד עמאר: תודה רבה.

יריב לוין: תודה רבה.

יריב לוין: חבר הכנסת עמאר, אתה עוסק בנושא הזה הרבה שנים, וזו עשייה ברוכה וחשובה.

יריב לוין: תודה.

יריב לוין: חבר הכנסת עופר כסיף – איננו.

יריב לוין: חבר הכנסת יאיר גולן, בבקשה.

יאיר גולן: אדוני היושב-ראש, כנסת נכבדה, אני אוחז בידי את התמונה שבה ראש ממשלת ישראל בבית המשפט המחוזי אתמול.

קריאה: זה אסור.

יריב לוין: חבר הכנסת גולן, אני מפסיק אותך.

יריב לוין: אני מבקש שתשוב למקומך, אני צריך להוציא אותך.

יריב לוין: אני לא רוצה להוציא אותך.

יריב לוין: תשוב למקומך, פשוט מאוד.

יאיר גולן: אסור להראות תמונה, זו הבעיה?

יריב לוין: אסור.

יריב לוין: התשובה היא שאסור.

קטי קטרין שטרית: אסור להראות תמונה.

יריב לוין: אסור להראות תמונות, אסור לעשות מיצגים.

יאיר גולן: אני יכול לשאת את דבריי בלי להראות את התמונה?

יריב לוין: התשובה – לא.

יריב לוין: תשב במקומך.

יריב לוין: בפעם הבאה תישא את דבריך.

יריב לוין: יש מחר נאומים בני דקה, תוכל לחזור על הדברים בלי תמונות.

יאיר גולן: אדוני היושב-ראש, אני מודה לך.

יריב לוין: תודה.

יריב לוין: חבר הכנסת משה ארבל.

משה ארבל: אדוני היושב-ראש, חבריי חברי הכנסת, כבוד השר, אנחנו עומדים ימים ספורים לפני חג השבועות, חג מתן תורה.

משה ארבל: רק לאחרונה ממש אמרנו בהגדה של פסח: אילו קירבנו המקום לפני הר סיני ולא נתן לנו את התורה – דיינו.

משה ארבל: מה כל כך מיוחד בזה שאנחנו מקבלים את הזכות לעמוד ליד הר סיני בלי לקבל את התורה?

משה ארבל: אלא שבמעמד הר סיני, ממש טרם קבלת התורה, היינו באחדות מופלאה – "ויִחן שם ישראל" – כאיש אחד בלב אחד, בלשון יחיד.

משה ארבל: אף עתה, בימים הללו, אנחנו עומדים לפני מתן תורה.

משה ארבל: אני קורא לכולנו, ימין ושמאל, יהודים וערבים, קואליציה ואופוזיציה, להתאחד סביב הטוב המשותף.

משה ארבל: תודה רבה.

יריב לוין: תודה רבה.

יריב לוין: חבר הכנסת יבגני סובה – איננו.

יריב לוין: חבר הכנסת ינון אזולאי.

ינון אזולאי: אדוני היושב-ראש, כבוד השרים, קודם כול אני מצטרף לדבריו של ידידי חבר הכנסת משה ארבל על חג השבועות, על האחדות, ואולי גם נזכה שתהיה רפואה שלמה, כמו שהיה בהר סיני.

קריאות: אמן.

ינון אזולאי: אנחנו נמצאים בתקופה שהיא באמת קשה לכולנו ולבעלי העסקים.

ינון אזולאי: אנחנו רואים שטרם התירו לבעלי האולמות לפתוח; אמרו ב-14 ביוני, וזה יוצא כ"ב בסיוון.

ינון אזולאי: פניתי לשר אדלשטיין, שר הבריאות, ופניתי למנכ"ל משרדו.

ינון אזולאי: יש איזשהו דבר שהוא לא מובן, הוא נעלם מעיניי, אולי בכלל מעיני כל עם ישראל.

ינון אזולאי: השבוע פותחים מועדונים, פותחים ברים, פותחים מסעדות – אולמות שמחות לא פותחים.

ינון אזולאי: בשניהם יש ריקודים.

ינון אזולאי: באולמות אתה לפחות יודע את מי אתה מביא, ושם אתה לא יודע את מי אתה מביא.

ינון אזולאי: לכן, אני קורא לשר הבריאות ומבקש ממנו לעשות הכול על מנת שבעלי האולמות יפתחו מייד ביום ראשון הקרוב, שיוכלו להשלים גם את השמחה הזאת.

ינון אזולאי: אני קורא גם לשר האוצר לבוא ולשפות ולעזור לבעלי האולמות ולכל בעלי העסקים, כי גם לבעלי העסקים של מעל 20 מיליון הבטיח משרד האוצר שהם יוכלו לגשת ולקבל פיצוי, והדבר טרם נעשה.

ינון אזולאי: התשובות שהם מקבלים הן מתחמקות: שייקחו הלוואות.

ינון אזולאי: ככה לא עושים למען עם ישראל.

ינון אזולאי: צריך לעשות הכול על מנת שכולנו נמשיך לחיות ביחד, לתת להם אוויר לנשימה.

ינון אזולאי: אני בטוח שגם שר האוצר וגם שר הבריאות, יחד עם כל שרי הממשלה, רוצים את זה.

ינון אזולאי: עם רצון טוב אפשר להגיע לתוצאה הנכונה.

יריב לוין: תודה רבה.

יריב לוין: חברת הכנסת אורנה ברביבאי, בבקשה.

אורנה ברביבאי: היושב-ראש, חברים יקרים, אני קוראת מכאן לשר האוצר לעמוד בהבטחה שהוא נתן השבוע ולייצר חפיפה או הקבלה בין קצבת הקיום לדמי האבטלה.

אורנה ברביבאי: אני חושבת שהממשלה הזאת, שהוקמה כשההבנה היא שהיא ממשלת חירום, צריכה לעסוק באנשים עצמם.

אורנה ברביבאי: הניתוק הזה מהאוכלוסיות הקשות, שממילא החיים שלהם היו מאוד קשים עליהם – בפריפריה, חד-הוריות, קשישים – מחייב דווקא בימים האלה של ממשלת חירום עיסוק ספציפי.

אורנה ברביבאי: הדיבור על מיליארדים גדולים, שבסוף לא מתורגמים לשקל שמגיע לכל אחד מהם, מחייב סדרי עדיפויות שונים.

אורנה ברביבאי: אז הוקמה כבר ממשלה מנופחת.

אורנה ברביבאי: תראו לפחות שיש קשר לציבור הרחב שזקוק יותר מכול.

אורנה ברביבאי: גם כך החיים שלו היו קשים לפני הקורונה.

אורנה ברביבאי: להם בדיוק צריך לכוון ולתת את המענה הנדרש.

יריב לוין: תודה רבה.

יריב לוין: חבר הכנסת ווליד טאהא – איננו; חבר הכנסת מתן כהנא – איננו.

יריב לוין: חבר הכנסת בועז טופורובסקי, בבקשה.

בועז טופורובסקי: כבוד יושב-ראש הכנסת, חברות וחברי כנסת נכבדים, כמו בכל שבוע, גם הפעם אציין את התאונות הקטלניות שגבו חיי אדם בשבוע החולף בדרכים: ביום שני האחרון, ב-18 במאי, נקבע מותה של שירלי כהן, תושבת ירושלים בת 37, לאחר שנפצעה בתאונת דרכים בין שני כלי רכב בעיר שבוע קודם לכן; ביום שלישי, ב-19 במאי, נהרג גבר בן 30 בהתנגשות רכבו בגמל בין צומת רתמים לצאלים בכביש 222; ביום חמישי, ב-21 במאי, נקבע מותו של רוכב אופנוע בן 35 לאחר שנפגע בתאונת דרכים בכביש 44 סמוך לבית דגן; שלשום, יום שבת, ב-23 במאי, נהרג רוכב האופנוע כאמל חמדאן, בן 30 תושב מג'ד אל-כרום, מפגיעת רכב בכביש 85 סמוך לצומת בר-לב; הלילה, 25 בחודש, נהרג עוד רוכב אופנוע, צעיר בן 20, לאחר שהתנגש בעמוד חשמל ברחוב ששת הימים ברמת גן.

בועז טופורובסקי: מתחילת השנה נהרגו 24 רוכבי אופנוע.

בועז טופורובסקי: הבוקר פורסם דוח שביקשתי ממחלקת המחקר של הכנסת.

בועז טופורובסקי: הדוח חושף את המחדל החמור של ממשלת ישראל במיגור תאונות דרכים.

בועז טופורובסקי: לפני ארבע שנים אימצה הממשלה תוכנית למאבק בקטל בדרכים – –

יריב לוין: רק משפט אחרון.

בועז טופורובסקי: זה משפט אחרון, אדוני.

בועז טופורובסקי: – – אך לא השכילה ליישם את התוכנית וכשלה כמעט בכל דרך בתיקון מוקדי סיכון ותשתיות, בטיפול במגזר הערבי והחרדי, בהגברת האכיפה ובהיעדר קידום והטמעת טכנולוגיות רכב מתקדמות.

בועז טופורובסקי: הקטל בכבישים הוא לא גזרת גורל.

בועז טופורובסקי: יש שרה חדשה, יש סגן שר חדש; זוהי ההזדמנות שלכם, שלנו, להציל חיים.

בועז טופורובסקי: תודה.

יריב לוין: תודה.

יריב לוין: חבר הכנסת אלעזר שטרן, בבקשה.

אלעזר שטרן: אדוני היושב-ראש, עמיתיי חברי הכנסת, לפני שבוע, בכ"ג באייר, מלאו 43 שנים לאסון המסוק, אסון הנ"ד.

אלעזר שטרן: 54 מפקדים, לוחמים, טייסים, נהרגו בהתרסקות המסוק באזור ייט"ב.

אלעזר שטרן: חברים מאותה היחידה, שירתנו יחד, אנחנו כולנו זוכרים את הלילה הזה.

אלעזר שטרן: השמות ועצם האסון לעיתים נבלעים באסונות אחרים שקרו לנו מאז.

אלעזר שטרן: המשפחות השכולות – הפעם התקשרה אליי משפחתו של יואב ירושלמי, ההורים של יואב, שגם היה לוחם יחד איתי, וביקשו להעלות את הזיכרון, במיוחד שבעיתות קורונה אין טקסי זיכרון.

אלעזר שטרן: אנחנו, החברים, המפקדים, הפקודים, יחד עם כל עם ישראל, זוכרים את אותו לילה, זוכרים את הדילמות הפיקודיות הקשות שלקח על עצמו גם אז מפקד החטיבה האלוף עמוס ירון.

אלעזר שטרן: אנחנו לומדים מזה הרבה.

אלעזר שטרן: אני רק רוצה אולי להגיד – קשה להגיד את זה, אבל באסון המסוקים, שהתרסקו בו שני מסוקים, אחד הלקחים מאסון הנ"ד היה שלא יהיו יותר על מטוס 54 לוחמים אלא הגבילו את זה ל-37.

אלעזר שטרן: אולי במותם ציוו חיים להרבה אחרים.

אלעזר שטרן: יהי זכרם ברוך.

אלעזר שטרן: תודה.

יריב לוין: יהי זכרם ברוך.

יריב לוין: חבר הכנסת יעקב מרגי – איננו; חבר הכנסת יואל רזבוזוב – איננו; חבר הכנסת רם בן ברק – איננו.

יריב לוין: חברת הכנסת קרן ברק, בבקשה.

קרן ברק: בשבוע האחרון אנחנו שמים לב למחאת המכנסונים, ואני רציתי לדבר על זה בהקשר הרבה הרבה יותר רחב מזה, על הקטע של שוויון מגדרי.

קרן ברק: אנחנו ב-2020, ובמקום שנרגיש שאנחנו הולכים קדימה ושהכול יותר פשוט וקל ושוויוני, יש איזושהי תחושה שזה די נעצר שם.

קרן ברק: במקום שבו ילד וילדה נכנסים ביחד, אח ואחות נכנסים לתוך כיתה בבית הספר, הילד נכנס חופשי והולך לכיתתו ואילו אחותו נעמדת בכניסה ועוצרים אותה ואומרים לה: תפתחי ידיים ונמדוד לך את אורך המכנסיים.

קרן ברק: זה משהו שאני חושבת שבעידן הזה צריך להפסיק להתקיים.

קרן ברק: קוד לבוש – כן, אבל קוד לבוש מחבק כמו שנכתב כבר לפני שנה.

קרן ברק: ביקשתי ממנכ"ל משרד החינוך לחדד את הנהלים, והוא אכן הוציא חוזר מנכ"ל.

קרן ברק: את קוד הלבוש קובעים יחד ההורים, המנהלים, המורים והנהגת התלמידים – קוד לבוש אחיד ומכבד בנים ובנות.

קרן ברק: במדינת ישראל של העת הזאת לא יכולה בת להרגיש בגרם אחד שונה או פחותה מבן.

קרן ברק: על זה אני הולכת להילחם.

יריב לוין: תודה רבה.

יריב לוין: חבר הכנסת מיקי לוי – איננו.

מיקי לוי: אני פה.

יריב לוין: סליחה.

יריב לוין: מקפיד על מקום הישיבה כפי שצריך.

יריב לוין: בבקשה.

מיקי לוי: אדוני היושב-ראש, חבריי חברי הכנסת, אומנם אנחנו חוגגים את חג השבועות, שבו נוהגים לאכול מוצרי חלב, אבל אני מודה שאפילו אני נדהמתי אתמול מהתגובה החלבית של ראש הממשלה החליפי גנץ וחבריו לממשלה על ההתקפה של ראש הממשלה נגד כל גורמי אכיפת החוק.

מיקי לוי: הפכתם להיות בובות על חוט בממשלתו של נאשם בשוחד והפרת אמונים.

מיקי לוי: הוא משתלח ואתם שותקים; הוא תוקף ואתם נעלמים; הוא מאיים ואתם מלטפים.

מיקי לוי: ממשלת בנות היענה –זה מה שאפשר להגיד על גנץ וחבריו.

מיקי לוי: תוקעים את הראש עמוק עמוק בחול, לא ראו ולא שמעו.

מיקי לוי: לא יעזור לכם, אתם יכולים להמשיך לתקוע את הראש בחול, אבל הציבור שומע ורואה ויבוא איתכם חשבון על החרפה הזאת.

מיקי לוי: תודה.

יריב לוין: תודה רבה.

יריב לוין: חברת הכנסת מאי גולן, בבקשה.

מאי גולן: אדוני היושב-ראש, חבריי חברי הכנסת – אדוני היושב-ראש, לפני שמתחילה הדקה שלי, רק לאחל לך ברכות ומזל טוב.

מאי גולן: אני יודעת שכולם איחלו, לי לא יצא.

מאי גולן: שמחים וגאים שאתה פה איתנו.

יריב לוין: תודה רבה.

מאי גולן: אני רוצה להגיד, אנחנו עוברים ימים לא פשוטים, כשאנחנו עדים לכך שראש הממשלה, שנבחר בצורה דמוקרטית, עובר באמת לינץ' תקשורתי מאין כמוהו.

מאי גולן: מאשימים אותו בתיקים תקדימיים, הזויים, מופרכים, יש לציין, שמעולם לא ראינו בשום מקום בעולם.

מאי גולן: אני רוצה לנצל את הדקה הזאת שיש לי, אדוני היושב-ראש, להקריא שלושה ציטוטים קצרים, כי הרי כשאני אומרת שיש הפיכה שלטונית בכסות הדמוקרטיה, וכך אמרתי אתמול, אומרים עליי שאני ימנית קיצונית, אתם יודעים, משתלחת במערכת המשפט.

מאי גולן: אז אולי אם אני אגיד שהנשיא ריבלין, לפני שהיה נשיא, היה מי שטבע את הביטוי "כנופיית שלטון החוק".

מאי גולן: טומי לפיד, זיכרונו לברכה, שאינו נמנה עם חברינו במחנה הפוליטי הימני, קרא למערכת המשפטית "יחידת טרור".

מאי גולן: מישאל חשין, זיכרונו לברכה, אמר: "אם תשאלו אותי, קצב כבר הורשע בתקשורת.

מאי גולן: שופטים צריכים להיות עשויים מברזל כדי להתעלם ממה שכתוב בעיתונים".

מאי גולן: מנדלבליט בעצמו אמר ב-2015 "היועמ"ש וינשטיין תופר לי תיק כדי לסכל את המינוי שלי".

מאי גולן: אני אסיים עם פרופ' רות גביזון, כלת פרס ישראל למשפטים, שאמרה שלנתניהו אין סיכוי למשפט צדק.

מאי גולן: אני רוצה להגיד דבר מאוד מאוד חשוב, כמי שיש לה ניסיון מר וקשה בעשור האחרון מול מערכת המשפט ובמאבק בהסתננות הבלתי-חוקית: קשה לי להאמין שראש הממשלה יקבל כאן הליך הוגן.

מאי גולן: אני מקווה, מאוד מקווה, שלא נגיע ליום שבו להצביע ימין יהיה גם דבר לא דמוקרטי בעיני חלק מהאנשים.

מאי גולן: אתם יודעים, היום הקשה אתמול – – –

יריב לוין: נא לסיים.

מאי גולן: אני מסיימת.

מאי גולן: היום הקשה אתמול מתכתב עכשיו עם החלטה שאנחנו מקבלים בדקות האחרונות – אני לא יודעת מה כואב יותר – שבג"ץ ביטל את צו ההריסה שהוצא לביתו של המחבל שרצח את דביר שורק, השם ייקום דמו, ועל כך אני אומרת: בושה וחרפה.

יריב לוין: תודה.

יאיר גולן: תפסיקי את ההסתה הזאת נגד בית המשפט העליון.

מאי גולן: בושה וחרפה.

מאי גולן: בושה וחרפה.

מאי גולן: בושה וחרפה למערכת המשפט.

יריב לוין: תודה רבה.

יריב לוין: חבר הכנסת – – –

יאיר גולן: תפסיקי את ההסתה.

יאיר גולן: את עושה להם דה-לגיטימציה.

יאיר גולן: הם עשו פי עשרה ממך.

מאי גולן: יום שחור לדמוקרטיה הישראלית.

יריב לוין: חבר הכנסת יעקב אשר.

יאיר גולן: את אנטישמית.

יאיר גולן: אנטישמית, זה מה שאת.

מאי גולן: גזען.

מאי גולן: חצוף.

מאי גולן: אני אנטישמית?

יריב לוין: חבר הכנסת יעקב אשר, בבקשה.

יריב לוין: חברת הכנסת גולן, חברי הכנסת גולן.

יאיר גולן: אנטישמית.

יאיר גולן: שופטים הכי טובים בעולם.

יאיר גולן: רק להכפיש, רק לקלל, רק להשמיץ.

מאי גולן: תתבייש לך – – – מזהה תהליכים – – – חצוף.

יריב לוין: חברי הכנסת גולן.

יריב לוין: בין שני הרים גבוהים, מה אני יכול לעשות, אנא.

יריב לוין: חברת הכנסת גולן, קודם כול בישיבה, לא בעמידה.

יריב לוין: אני מציע שנאפשר – – –

מאי גולן: הוא, שמזהה תהליכים – – – אולי תלך לגרמניה?

מאי גולן: פשיסט.

מאי גולן: פשיסט, זה מה שאתה.

יאיר גולן: ימין כהלכתו.

יאיר גולן: חצופה שכמותך, עלובת נפש.

יריב לוין: חברת הכנסת גולן.

יריב לוין: חברת הכנסת גולן, אני קורא אותך לסדר פעם ראשונה.

יריב לוין: מספיק, מספיק כבר.

יריב לוין: חבר הכנסת יעקב אשר, בבקשה.

אדוני היושב-ראש, חבריי חברי הכנסת, בדרך כלל הדקה הזאת מנוצלת על דברים שהיו, ואני רוצה דווקא לדבר על דבר שיהיה עכשיו, ממש בדקות האלה, כאן, במליאה.

אבל קודם כול אני אאחל לך, אדוני היושב-ראש – זו ההזדמנות הראשונה שלי – שיהיה לך בהצלחה גדולה.

יריב לוין: תודה רבה.

שתצליח להנהיג את הבית הזה בדרך חכמה ונכונה כפי שאתה יודע.

אני רוצה לנצל את ההזדמנות של הדקה הזאת כדי לברך את חברי וידידי, ממקימי תנועתנו הקדושה, תנועת דגל התורה, ידידי הרב אורי מקלב, שבעזרת השם יתמנה בדקות הקרובות לסגן שר התחבורה.

אורי תמיד היה איש של האנשים, איש של הפרטים, איש של הרפורמות; דאג לכל אחד ואחד.

אין לי ספק שגם כשהוא מגיע למקום גדול ולתפקיד גדול האיש הקטן תמיד יהיה לנגד עיניו והפתרונות עבורו יהיו כל מטרתו.

אין לי ספק שהכנסת, הפעילות הפרלמנטרית, מפסידה את אחד הפרלמנטרים הגדולים ביותר בוועדותיה.

אנחנו ננסה כולנו, מה שנקרא, להשלים את החסר, אבל תמיד נקבל את העצה הטובה ונשמח לראות אותך כאן.

אורי, שיהיה לך בהצלחה גדולה, ואני מאחל הצלחה גדולה גם לשאר סגני השרים שיתמנו.

יריב לוין: תודה רבה, ואני מצטרף לדברים החמים.

אם היושב-ראש ירשה לי לפרט, אני גם אפרט.

יריב לוין: עד כאן.

יריב לוין: עד כאן נאומים בני דקה, ומכאן אנחנו עוברים, בעקבות הקישור שעשה לנו חבר הכנסת יעקב אשר, לסעיף הבא.

יריב לוין: הודעת הממשלה בהתאם לסעיפים 25(א) ו-43ה(א) לחוק-יסוד: הממשלה, בדבר מינויים של סגני שרים.

יריב לוין: ימסור את ההודעה השר המקשר בין הממשלה לכנסת חברי השר חבר הכנסת דוד אמסלם.

יריב לוין: בבקשה.

דוד אמסלם: אדוני היושב-ראש, חברי הכנסת, אדוני היושב-ראש, אני מאחל לך באמת הצלחה גדולה בתפקיד.

יריב לוין: תודה.

דוד אמסלם: אני מתכבד להודיע כי הממשלה החליטה, בהתאם לסעיף 43ה(א) לחוק-יסוד: הממשלה, לאשר את המינויים של סגני השרים המפורטים להלן: חבר הכנסת יואב קיש מתמנה על ידי שר הבריאות, בהסכמת ראש הממשלה, לסגן שר במשרד הבריאות.

דוד אמסלם: זיקתו של סגן השר יואב קיש תהיה לראש הממשלה; חבר הכנסת דסטה גדי יברקן מתמנה על ידי השר לביטחון פנים, בהסכמת ראש הממשלה, לסגן שר במשרד לביטחון פנים.

דוד אמסלם: זיקתו של סגן השר דסטה גדי יברקן תהיה לראש הממשלה; חבר הכנסת יצחק כהן מתמנה על ידי שר האוצר, בהסכמת ראש הממשלה, לסגן שר האוצר.

דוד אמסלם: זיקתו של סגן השר יצחק כהן תהיה לראש הממשלה; חבר הכנסת יואב בן צור מתמנה על ידי שר הפנים והשר לפיתוח הפריפריה, הנגב והגליל – הכול בהסכמת ראש הממשלה – לסגן שר במשרד הפנים ולסגן שר במשרד לפיתוח הפריפריה, הנגב והגליל.

דוד אמסלם: זיקתו של סגן השר יואב בן צור תהיה לראש הממשלה; חבר הכנסת אורי מקלב מתמנה על ידי שרת התחבורה והבטיחות בדרכים, בהסכמת ראש הממשלה, לסגן שר במשרד התחבורה והבטיחות בדרכים.

דוד אמסלם: זיקתו של סגן השר אורי מקלב תהיה לראש הממשלה; חבר הכנסת מאיר פרוש מתמנה על ידי שר החינוך, בהסכמת ראש הממשלה, לסגן שר במשרד החינוך.

דוד אמסלם: זיקתו של סגן השר מאיר פרוש תהיה לראש הממשלה; חבר הכנסת משולם נהרי מתמנה על ידי שר העבודה, הרווחה והשירותים החברתיים, בהסכמת ראש הממשלה החליפי, לסגן שר במשרד העבודה, הרווחה והשירותים החברתיים.

דוד אמסלם: זיקתו של סגן השר משולם נהרי תהיה לראש הממשלה; חבר הכנסת פטין מולא מתמנה על ידי ראש הממשלה לסגן שר במשרד ראש הממשלה.

דוד אמסלם: זיקתו של סגן השר פטין מולא תהיה לראש הממשלה; בהתאם לסעיפים 25(א) ו-43ה(א) לחוק-יסוד: הממשלה, ייכנסו חברי הכנסת לתפקידי סגני השרים עם מסירת הודעה זו.

דוד אמסלם: כמובן, אני מאחל לכולם בהצלחה רבה.

יריב לוין: תודה רבה לשר אמסלם.

יריב לוין: גברתי המזכירה, אנחנו נזמין את סגני השרים למסור את הצהרת האמונים.

יריב לוין: הראשון – חבר הכנסת סגן השר יואב בן צור יעלה ויבוא.

קריאה: – – – השר.

יריב לוין: השר לא אמור לצאת.

יריב לוין: השר נמצא.

יריב לוין: השר שוסטר נמצא, הכול בסדר, כן.

יריב לוין: בבקשה, מכובדי.

יואב בן צור: אני, יואב בן צור, בן הרב שלום, זכר צדיק וקדוש לברכה, ותיבדל לחיים טובים וארוכים אימי מורתי הרבנית סעדה מזל, מתחייב לשמור אמונים למדינת ישראל ולחוקיה, למלא את תפקידי כסגן שר ולקיים את החלטות הכנסת.

יריב לוין: המון הצלחה.

יריב לוין: סגן השר חבר הכנסת דסטה גדי יברקן, בבקשה.

דסטה גדי יברקן: אני, דסטה גדי יברקן, בנם של אשטיה יברקן, זיכרונו לברכה, ותיבדל לחיים ארוכים ינגוסה אשטיה, מתחייב לשמור אמונים למדינת ישראל ולחוקיה, למלא באמונה את תפקידי כסגן שר ולקיים את החלטות הכנסת.

יריב לוין: בשעה טובה ובהצלחה.

דסטה גדי יברקן: תודה רבה.

דסטה גדי יברקן: אגב, מציינים היום 29 שנים למבצע שלמה – 25 במאי 1991, ואני נשבע כסגן שר בתאריך זה, ב-25 במאי 2020.

דסטה גדי יברקן: תודה רבה.

יריב לוין: באמת, סגירת מעגל לא פחות ממדהימה.

יריב לוין: שיהיה בשעה טובה.

קריאה: גדי, הבה נגילה לו.

קריאה: בהצלחה.

דסטה גדי יברקן: תודה, חברים.

יריב לוין: סגן השר חבר הכנסת יצחק כהן, בבקשה.

יצחק כהן: אני, יצחק כהן, בן חיים ומנטינה, זכרם לברכה, מתחייב לשמור אמונים למדינת ישראל ולחוקיה, למלא באמונה את תפקידי כסגן שר ולקיים את החלטות הכנסת.

יריב לוין: בהצלחה גדולה.

יצחק כהן: תודה.

יריב לוין: סגן השר חבר הכנסת פטין מולא, בבקשה.

פטין מולא: אני, פטין מולא, בן מוחמד עלי, זכרו לברכה, ופאוזיה חמד, שתיבדל לחיים ארוכים, מתחייב לשמור אמונים למדינת ישראל ולחוקיה, למלא באמונה את תפקידי כסגן שר ולקיים את החלטות הכנסת.

פטין מולא: תודה.

יריב לוין: בשעה טובה.

יריב לוין: בהצלחה.

פטין מולא: תודה רבה.

פטין מולא: בהצלחה.

יריב לוין: סגן השר חבר הכנסת אורי מקלב.

יריב לוין: רק שנייה אחת, שיסתיימו הברכות.

יריב לוין: אנא, חברי הכנסת, אם אפשר לשבת, כדי שנוכל – אנא, אם אפשר לשבת, כדי שנוכל לשמוע את סגן השר הנכנס מקלב, בבקשה.

אורי מקלב: תודה רבה, אדוני היושב-ראש.

אורי מקלב: הזדמנות ראשונה לברך אותך על תפקידך החשוב כיושב-ראש הכנסת.

אורי מקלב: הצלחתך – הצלחתנו.

אורי מקלב: שיהיה בסימן טוב ובמזל טוב.

אורי מקלב: אני, אורי, בן הרב מרדכי והרבנית נחמה, שיחיו לאורך ימים ושנים טובות, מתחייב, בעזרת השם, לשמור אמונים למדינת ישראל ולחוקיה, למלא באמונה את תפקידי כסגן שר ולקיים את החלטות הכנסת.

יריב לוין: בשעה טובה ובהצלחה גדולה.

יריב לוין: בהצלחה.

יריב לוין: סגן השר חבר הכנסת משולם נהרי.

מיקי לוי: אורי, בהצלחה.

אורי מקלב: תודה, מיקי.

אורי מקלב: תודה רבה.

יריב לוין: אנחנו נחכה חצי דקה, כן.

יריב לוין: אנא, לשבת, כדי שנוכל לשמוע את סגן השר הנכנס נהרי.

יריב לוין: בבקשה.

משולם נהרי: אני, משולם נהרי, בן רבי יחיא ונעמי, זכרם לברכה, מתחייב לשמור אמונים למדינת ישראל ולחוקיה, למלא באמונה את תפקידי כסגן שר ולקיים את החלטות הכנסת.

יריב לוין: בשעה טובה.

יריב לוין: בהצלחה.

מיקי לוי: משולם, בשעה טובה.

מיקי לוי: מזל טוב.

משולם נהרי: תודה.

יריב לוין: סגן השר חבר הכנסת מאיר פרוש.

מאיר פרוש: ברכות ליושב-ראש.

יריב לוין: תודה רבה.

מאיר פרוש: הרבה הצלחה.

יריב לוין: תודה רבה.

מאיר פרוש: בעזרת השם יתברך, אני, מאיר פרוש, בן ר' מנחם, זיכרונו לברכה, וגב' ברכה, עליה השלום, מתחייב לשמור אמונים למדינת ישראל ולחוקיה, למלא באמונה את תפקידי כסגן שר ולקיים את החלטות הכנסת.

יריב לוין: בשעה טובה.

יריב לוין: בהצלחה.

מיקי לוי: מאיר, בהצלחה.

יריב לוין: סגן השר חבר הכנסת יואב קיש.

יואב קיש: אני, יואב קיש, בן מיכאל קיש, זיכרונו לברכה, ואריאלה חנה שרה קיש-דילייני, שתיבדל לחיים ארוכים, מתחייב לשמור אמונים למדינת ישראל ולחוקיה, למלא באמונה את תפקידי כסגן שר ולקיים את החלטות הכנסת.

יריב לוין: בשעה טובה.

יריב לוין: המון הצלחה.

יואב קיש: תודה רבה.

יריב לוין: בהצלחה.

יואב קיש: תודה.

יואב קיש: ובהצלחה לך, היו"ר החדש.

יריב לוין: תודה.

יריב לוין: תודה רבה.

מיקי לוי: יואב, בהצלחה.

יואב קיש: תודה רבה.

יואב קיש: [רשומות (הצעות חוק, חוב' מ/1299).

יואב קיש: ]

יריב לוין: חברות וחברי הכנסת, אנחנו עוברים לסעיף הבא על סדר-היום: הצעת חוק הרשויות המקומיות (הוראת שעה) – חברות וחברי הכנסת, נא לשבת, נא לשבת, בבקשה.

יריב לוין: הסעיף הבא: הצעת חוק הרשויות המקומיות (הוראת שעה – נגיף הקורונה חדש) (קיום ישיבת מועצה בהיוועדות חזותית), התש"ף–2020, לקריאה ראשונה.

קריאה: – – –

יריב לוין: לא, אנחנו כרגע פותחים דיון.

יריב לוין: השר שוסטר, מי מציג מטעם הממשלה את החוק?

יריב לוין: סגן השר בן צור, זה הכי מהר שאפשר להעלות על הדעת.

יריב לוין: אפילו 100 שניות של חסד לא קיבלת.

יריב לוין: בבקשה, בכבוד.

יואב בן צור: אדוני היושב-ראש, ברכותיי.

יואב בן צור: אין לי ספק שתנהל את הכנסת בכבוד ובאצילות, כמו שאתה מתנהג לכל אורך חייך הפוליטיים, ובעזרת השם באמת תביא כבוד רב לבית הזה, ונמשיך בעזרת השם ליהנות מחוכמתך כי רבה ומהליכותיך והנהגותיך הטובות.

יריב לוין: תודה רבה.

יואב בן צור: אדוני השר, חבריי חברי הכנסת, על רקע התמודדות מדינת ישראל עם התפרצות נגיף הקורונה, ובשים לב להנחיות המחייבות שנקבעו לעניין מניעת התפשטות נגיף הקורונה, הצעת החוק המונחת לפניכם, הצעת חוק הרשויות המקומיות (קיום ישיבת מועצה בהיוועדות חזותית) (הוראת שעה), התש"ף–2020, מבקשת לאפשר לרשויות המקומיות לקיים ישיבות מועצה באמצעות היוועדות חזותית, כלומר, ישיבות באמצעות תוכנת זום או בכל אמצעי טכנולוגי דומה אחר, בדיוק כפי שמתקיימים דיוני הוועדות של הכנסת ואף ישיבות הממשלה בתקופה האחרונה.

יואב בן צור: לא סביר שבמצב החירום שבו מצויה כלל מדינת ישראל בשל נגיף הקורונה, הרשויות המקומיות, שיש להן חלק מהותי ומרכזי בהתמודדות עם המשבר הנ"ל, מנועות מלקיים ישיבות מועצה ובפועל מנועות מלקבל החלטות חיוניות.

יואב בן צור: על כן, ובהתאם למפורט בדברי ההסבר להצעת החוק, אבקש את הצבעתכם לאישור הצעת חוק זו.

יואב בן צור: תודה רבה.

יריב לוין: תודה רבה.

יריב לוין: אנחנו עוברים לדיון.

יריב לוין: ראשון הדוברים – חבר הכנסת מיקי לוי, בבקשה.

מיקי לוי: אדוני היושב-ראש, ראשית, אני רוצה להגיד שאני מסכים, וגם מברך את סגן השר בהצלחה.

מיקי לוי: אני מסכים למה שהוא אמר, אבל אני רוצה לנצל את שלוש הדקות שלי כדי להעביר ביקורת על מה שקרה אתמול בבית המשפט המחוזי בירושלים.

מיקי לוי: לטעמי היה מחזה אימים.

מיקי לוי: עמד ראש ממשלה, שהוא ראש הרשות המבצעת, בין כותלי בית המשפט, ומבצע התקפה פראית על כל גורמי אכיפת החוק כאחרון העבריינים.

מיקי לוי: זו, חבריי חברי הכנסת, התנהלות מאפיוזית, שמנסה להרתיע את גורמי אכיפת החוק מלבצע את תפקידם במדינה דמוקרטית.

מיקי לוי: מה שהתחיל בחוקרים – ואני אמרתי את זה כבר לפני שנתיים – המשיך למפכ"ל, התרסק על פרקליט המדינה והיועץ המשפטי לממשלה בסוף יגיע גם לשופטים.

מיקי לוי: ותאמינו לי חברים, כאיש משטרה לשעבר אני יודע מה אני רואה מול העיניים, וזה מפחיד.

מיקי לוי: להשתלחויות המסיתות הללו בגורמי אכיפת החוק יש עוד מטרה: לשלהב את הרחוב ולהוביל לכאוס או למלחמת אחים אלימה.

מיקי לוי: חס וחלילה, לא נשלח יד איש באחיו.

מיקי לוי: נתניהו יודע שזה עלול להיגמר באלימות ופשוט לא אכפת לו.

מיקי לוי: כל מי שראה אתמול את ליאת בן ארי התובעת מוקפת במאבטחים ומוכנסת דרך דלת צדדית מבין את הסכנה.

מיקי לוי: ראש הממשלה הפך אותה, את אלשיך, את שי ניצן ומנדלבליט לאויבי העם, כי זו השיטה: הכו בשומרי הסף והצילו את השלטון.

מיקי לוי: הוא יודע שאם הוא יתעסק בעובדות תיחשף התנהלותו, ולכן הוא בוחר להסית כנגד מי שעושים עבודתם ושומרים על החוק.

מיקי לוי: אדוני היושב-ראש, מי שלא הבין עדיין קיבל אתמול דוגמה חיה מדוע לנאשם בשוחד אסור להיות ראש ממשלה.

מיקי לוי: ואני מאחל לו: לך לדרכך ותהיה זכאי וצח כשלג – תחזור אחר כך בגדול.

מיקי לוי: ראינו אתמול את האיש הזה אוחז בכוח ומנצל אותו לרעה, וראינו מאחוריו חבורה שנעמדה מאחוריו כמו משפחת מאפיה.

מיקי לוי: ולמה הם נעמדו מאחוריו?

מיקי לוי: כי הוא זה שמספק להם ג'ובים, כי יש לו הכוח.

מיקי לוי: ככה עובדת שחיתות: שמור לי ואשמור לך, ולעזאזל המדינה ומוסדותיה.

מיקי לוי: ויש לי מסר אחד לכולכם: תעצרו לפני שיהיה מאוחר מדי.

מיקי לוי: תעצרו לפני שתצטערו.

מיקי לוי: תעצרו אתם את הנאשם בשוחד, הוא לא מתכוון לעצור.

מיקי לוי: תודה רבה.

יריב לוין: תודה רבה.

יריב לוין: חבר הכנסת עפר שלח – איננו; חברת הכנסת קרן ברק – איננה; חבר הכנסת יואב סגלוביץ' – איננו; חבר הכנסת יאיר לפיד – איננו; חבר הכנסת אלכס קושניר – איננו; חבר הכנסת עודד פורר – איננו; חבר הכנסת אלעזר שטרן – איננו; חבר הכנסת עופר כסיף – איננו; חבר הכנסת מתן כהנא – איננו; חבר הכנסת יעקב טסלר – איננו; חבר הכנסת אורי מקלב – כבר נשבע כסגן שר; חברת הכנסת יוליה מלינובסקי – איננה; חבר הכנסת עידן רול – איננו; חבר הכנסת רם בן ברק – איננו; חבר הכנסת יבגני סובה – איננו.

יריב לוין: חבר הכנסת משה אבוטבול, בכבוד.

משה אבוטבול: אדוני היושב-ראש, כנסת נכבדה, משהו קצר בנושא הזה.

משה אבוטבול: ודאי שיש – – –

יריב לוין: מפה.

יריב לוין: יש פה בהחלט גישה של התייעלות – מעדיפים להגיע ישר למיקרופון למטה ולא למעלה.

יריב לוין: תשעה מעשרה דוברים אינם, אבל – – –

משה אבוטבול: ההתייעלות תהיה – ישר לעניין.

משה אבוטבול: אני באמת ניגש לעניין.

משה אבוטבול: אני חושב שהנושא של הצעת החוק הזאת הוא חשוב מאוד מאוד.

משה אבוטבול: אני מדבר גם כראש רשות בעבר בעיר בית שמש.

משה אבוטבול: יש חשיבות, בפרט בתקופה הזאת, כן לערוך ישיבות מליאה של מועצת העיר, והדבר מאוד מאוד קשה בגלל ההרחקות שנוצרו.

משה אבוטבול: אני חושב שיש עניין גדול בעשיית הישיבות גם דרך הזום, ואני גם קורא שאם כן מאפשרים את זה – לאפשר גם הצבעה, ולא להסתפק רק בדיונים, היות שההצבעה זה חלק אינטגרלי מתוך החלטות שמתקבלות במליאת מועצת העיר.

משה אבוטבול: ברגע שבעצם אנחנו נאפשר גם הצבעה לאותם חברי מועצה, אני חושב שזה ייצור באמת השלמה לדיון עצמו בתוך המליאה, כי אם מקבלים החלטות תקציביות, או אם מקבלים החלטות לגבי הקצאות או כל דבר אחר שקשור למליאת מועצת העיר, אני חושב שחשוב מאוד שתהיה גם החלטה לגבי הצבעה דרך הזום, ולא להסתפק בדיון גרידא – בעצם הדיון זה דבר שהוא יבש מאוד.

משה אבוטבול: אני חושב שזה בעצם השלמה לחוק ולדברים אחרים שבעבר ניתנו – שכל ההחלטות וכל המליאות של מועצת העיר צריכות להיות משודרות בווידיאו למען התושבים והאזרחים.

משה אבוטבול: יש כאן החלטה שהיא משלימה את כל הנושא הזה, שתהיה גם הצבעה וגם החלטה וגם דיון.

משה אבוטבול: זה גם ייתן לאותם תושבים לקבל פרספקטיבה ברורה לגבי צורת הניהול של ראשי הערים בדיונים וגם לגבי האופוזיציה ומה האופוזיציה נותנת בזה שהם בעצם מגיעים למליאת מועצת העיר, או אם לא מגיעים או אם נעדרים ממליאת מועצת העיר.

משה אבוטבול: אני חושב שכן, יש כאן יסודות חשובים בחוק הזה.

משה אבוטבול: אני מאחל הצלחה ומבקש מכולם לתמוך בחוק הזה, וכמובן גם להוסיף את נושא ההצבעה, שתהיה גם כן דרך הזום.

משה אבוטבול: תודה רבה.

יריב לוין: תודה רבה.

יריב לוין: חבר הכנסת משה ארבל, בבקשה.

משה ארבל: אדוני היושב-ראש, כבוד השר, חבריי חברי הכנסת, ממש לפני דקות ספורות פורסמה החלטת בית המשפט העליון לקבל את עתירתה של משפחת עטאונה, שממנה יצא המחבל הרוצח מחמוד עטאונה, שרצח באוגוסט 2019 את הנער דביר שורק, השם ייקום דמו.

משה ארבל: בית המשפט קיבל את העתירה של משפחת הרוצח ואסר על כוחות הביטחון להרוס את הקומה השנייה במבנה שבו התגורר המחבל.

משה ארבל: אחרי החלטה כזאת, אדוני היושב-ראש, לא ניתן שלא לשאול: מי פוגע באמון הציבור בבית המשפט?

משה ארבל: מי פוגע באמון הציבור במערכת – מי שתוקף החלטות הזויות כאלה או מערכת המשפט בעצמה?

משה ארבל: שני שופטים, אדוני, מתוך שלושה החליטו ששיהוי בחמישה חודשים בין מועד הרצח לבין המועד להוצאת צו ההריסה פוגע באפקט ההרתעתי, ועל כן לא ניתן לאשר אותו.

משה ארבל: האם קבלת עתירתם של הורי המרצח והשארת בית המחבל על כנו לא פוגעת בהרתעה?

משה ארבל: לשופטי העליון הפתרונות.

משה ארבל: מחמוד עטאונה היה חבר בחוליה של חמישה מחבלים.

משה ארבל: בג"ץ אישר בדיונים הקודמים את הריסת בתי הארבעה האחרים.

משה ארבל: לי באופן אישי, אדוני היושב-ראש, היה חשוב להיות נוכח בדיון בבית המשפט העליון, לראות מקרוב כיצד בבית המשפט של מדינת ישראל עומד מצד אחד נציג הממשלה וכוחות הביטחון ומן העבר השני משפחת מחבל שפל, שמשתמשת בטיעונים בדבר סבירות ומידתיות ושיהוי: כיצד מבקשים להרוס את ביתה כעבור שיהוי שכזה של כמה חודשים?

משה ארבל: תצילנה האוזניים.

משה ארבל: הריסת הבית היא בלתי הדירה.

משה ארבל: בפסיקה בעניינו של אחד מחברי החוליה, אדוני היושב-ראש, אמר השופט מלצר שבנסיבות המזעזעות שהתגלו – כך הוא כתב – נטילת חייו האכזרית של המנוח דביר שורק, השם ייקום דמו, ששירת חייו נגדעה והוא בדמי ימיו, והיגון, יגון העולמים של משפחתו, הם אלה שהינם בלתי הדירים, לא הבית, לא הנכסים ולא הנדל"ן.

משה ארבל: מדובר פה בהחלטה שאני מאוד מאוד מצר עליה, החלטה חמורה ביותר.

משה ארבל: אני קורא מכאן, מהבמה הזאת, לממשלת ישראל לפנות ליועץ המשפטי לממשלה ולבקש דיון נוסף בנושא הזה.

משה ארבל: בסופו של דבר אפקט ההרתעה הוא קריטי ומוכר גם בדין הבין-לאומי.

משה ארבל: אסור לעבור לסדר-היום על קביעת לוחות הזמנים של הממשלה, אדוני היושב-ראש: מתי אתם צריכים לפעול, מתי הממשלה צריכה לפעול – ממש, יעמדו עם סטופר.

משה ארבל: כמה החלטות יש בבית המשפט שעד היום לא קיבלו החלטה?

משה ארבל: יש להם סדר זמנים, לוחות זמנים, עומסים.

משה ארבל: כאן מדובר בהרס בית של אדם שאי-אפשר לקרוא לו אדם, שבאכזריות רצח נער, עלם חמודות בן 19, צעיר.

משה ארבל: כולנו בכינו באותו זמן.

משה ארבל: הייתי בהלוויה בעופרה.

משה ארבל: אני מאוד מאוד מקווה שממשלת ישראל תתעשת ותעמיד במקרה הזה את ההחלטה הזאת למבחן של דיון נוסף.

משה ארבל: שלא נדע עוד שוד ושבר בארצנו.

משה ארבל: תודה רבה.

יריב לוין: תודה רבה.

יריב לוין: חבר הכנסת יעקב אשר – איננו; חברת הכנסת אורלי פרומן – איננה; חברת הכנסת עאידה תומא סלימאן – איננה; חברת הכנסת קטי שטרית – איננה; חבר הכנסת אנדרי קוז'ינוב – איננו.

יריב לוין: חבר הכנסת חמד עמאר.

חמד עמאר: אדוני היושב-ראש, חבריי חברי הכנסת, קודם כול אני רוצה לאחל הצלחה לסגני השרים.

חמד עמאר: אני רוצה לאחל במיוחד לחברי חבר הכנסת פטין מולא הצלחה במילוי תפקידו כסגן שר במשרד ראש הממשלה.

חמד עמאר: אני חושב שהגיע הזמן, כי המינהלת של המגזר הדרוזי, שמטפלת בכל הנושא של המגזר הדרוזי, ישבה במשרד ראש הממשלה, ורק לפני כמה שנים, בהחלטה לא חכמה, העבירו את המינהלת למשרד לפיתוח אזורי, שאין לה מקום להיות שם.

חמד עמאר: אני מקווה שההחלטה הראשונה שתהיה היא להחזיר את המינהלת למשרד ראש הממשלה.

חמד עמאר: כך נוכל אולי לקדם יותר טוב את כל תוכניות החומש שמאשרים למגזר הדרוזי.

חמד עמאר: כידוע לך, אדוני, הרשויות עדיין בשביתה, הרשויות עדיין במאבק – עשו הפגנה מול הכנסת והיו בהפגנה גם בתל אביב ובצמתים מסוימים בצפון.

חמד עמאר: אני אומר, יש ממשלה חדשה, יש ראש ממשלה שביקר ביישוב ירכא והבטיח שהוא יאשר תוכנית חומש חדשה למגזר הדרוזי – תוכנית חומש שתיתן את כל הפתרונות ותסגור את הפערים למגזר הדרוזי.

חמד עמאר: אני חושב שהגיע הזמן לזמן לפחות את ראשי הרשויות – כי עד עכשיו אף אחד לא זימן אותם, אף אחד לא ישב איתם – לזמן את ראשי הרשויות, לשבת איתם, לאשר תוכנית חומש למגזר הדרוזי; לקחת תקציב של 500 מיליון שקלים ולהכניס אותו לבסיס התקציב של השנים 2021-2020.

חמד עמאר: אני מאמין שגם בנושא חוק קמיניץ, שדיברנו על להקפיא אותו לחמש שנים – נקפיא את חוק קמיניץ לחמש שנים, ואנחנו יכולים להמשיך קדימה.

חמד עמאר: תודה רבה ובהצלחה גם לך.

חמד עמאר: פעם ראשונה שאני מדבר מכאן, אז אני גם רוצה לאחל לך הצלחה במילוי תפקידך כיושב-ראש הכנסת.

חמד עמאר: תודה רבה.

יריב לוין: תודה רבה.

יריב לוין: חבר הכנסת ישראל אייכלר – איננו; חבר הכנסת שלמה קרעי – איננו; חברת הכנסת מיקי חיימוביץ' – איננה.

יריב לוין: חבר הכנסת יעקב מרגי, בבקשה.

יעקב מרגי: תודה רבה, אדוני היושב-ראש.

יעקב מרגי: חבריי חברי הכנסת, מכובדיי כבוד השר וסגני השרים, איחולי הצלחה בהמשך הדרך.

יעקב מרגי: אדוני היושב-ראש, אני רוצה להפנות את תשומת לב חבריי לשתי תופעות חמורות שחווינו במערכת החינוך בשבוע שעבר והשבוע.

יעקב מרגי: בשבוע שעבר נוכחנו לדעת כמה אטימות יכולה להיות לאיש צוות משרד החינוך, צוות חינוכי, להעמיד ילדה בגלל שבאה עם שמלה ללא סמל בית הספר או עם כתפיות – איך שלא יהיה, לא משנה אם הילדה התעקשה או האימא התעקשה, ולא משנה מה התוצאה – להעמיד אותה עם חולצה בלבד, כשמפשיטים ממנה את החלק התחתון ולהשאיר אותה ככה.

יעקב מרגי: אני לא רוצה לחשוב אפילו בקצה המחשבה שלי מה עבר על הילדה באותם רגעים וכמה זמן היא עוד תיקח את זה איתה.

יעקב מרגי: זה חמור מאוד.

יעקב מרגי: זאת אטימות של מערכת.

יעקב מרגי: לעיתים – זו לא קלישאה – צריך להיות חכם יותר מאשר צודק.

יעקב מרגי: צריך להיות חכם יותר מאשר צודק.

יעקב מרגי: עוד לא יבשה הדיו והקולות לא נרגעו והנושא לא נבדק.

יעקב מרגי: ואין לי הרבה ציפיות, כי מניסיוני כיו"ר ועדת החינוך, אדוני היושב-ראש, משרד החינוך מגבה אוטומטית את צוות ההוראה, והבדיקות שלו מטושטשות ומטויחות או שלא מגיעות לידיעת הציבור.

יעקב מרגי: היום התבשרנו שתלמיד בשכבה י"ב שהוריו, בגלל משבר הקורונה, לא מתפרנסים, והוא עצמו עובד בשתי עבודות כדי לפרנס את עצמו ואת משפחתו, הוצא מתמונת המחזור ולא נתנו לו להשתתף בצילומים לספר המחזור כי הוריו לא הצליחו לשלם.

יעקב מרגי: יש הנחיה מפורשת שאין דבר כזה שתלמיד יודר מפעילות בית ספר בגלל תשלום.

יעקב מרגי: עוד מקרה של אטימות.

יעקב מרגי: אני קורא לשר החינוך החדש: אלה דברים קטנים, אבל שמעידים הרבה מאוד על מה שקורה באווירה הבית-ספרית.

יעקב מרגי: אותו נער ואותה ילדה ייקחו את החוויה המצלקת הזאת זמן רב איתם, לאורך כל החיים.

יעקב מרגי: לכן אני מקווה שהדברים שלי ייפלו על אוזניים כרויות במשרד החינוך, כי אני שנים רבות זועק את הזעקה הזאת – דמעת העשוקים.

יעקב מרגי: אותם ילדים, יש להם קטגוריה של דמעת העשוקים.

יעקב מרגי: הם בוכים בשקט, בוכים בתוך הלב, בתוך הנשמה פנימה, ויסחבו את זה איתם שנים רבות.

יעקב מרגי: יפה שעה אחת קודם למערכת החינוך.

יעקב מרגי: תודה.

יריב לוין: תודה רבה.

יריב לוין: חבר הכנסת ינון אזולאי – מוותר; חבר הכנסת עוזי דיין – איננו.

יריב לוין: אם כך, אנחנו יכולים לעבור להצבעה בקריאה הראשונה.

יריב לוין: הצבעה מס' 1

קריאה: – – –

יריב לוין: רגע, אני עוצר.

יריב לוין: אתם רוצים שנעצור ותעלו רגע, או שאתם רוצים – – –

קריאה: נעלה.

יריב לוין: אז תעלו, בבקשה.

יריב לוין: בשביל זה צלצלנו – כדי שאפשר יהיה להספיק לעלות בזמן – אבל איך אומרים, אנחנו לאט-לאט נתרגל, אז נחכה דקה.

קריאה: אדוני – – – למליאה וזהו.

יריב לוין: כן, לאט-לאט.

מיקי לוי: אדוני, בהצעת חוק אפשר אחד כן אחד לא.

מיקי לוי: אנחנו – – –

יריב לוין: לאט-לאט.

יריב לוין: חבר הכנסת לוי, אני משלים את לימודי הרפואה בימים אלה.

יריב לוין: כשאסיים אני אדע לומר לך מה המרווח הנכון.

יריב לוין: בינתיים אני פועל לפי עצת אנשי המקצוע, ואנחנו משתדלים לשמור על הבריאות.

מיקי לוי: – – –

יריב לוין: כן.

יריב לוין: אז צריך לבטל את ההצבעה, כמובן.

מיקי לוי: יפה שהחזרת את פעילות הכנסת בוועדות.

מיקי לוי: תודה רבה.

יריב לוין: כן.

יריב לוין: אנחנו לאט-לאט נחזור לשגרה כמעט מלאה – –

מיקי לוי: כל הכבוד.

יריב לוין: – – רק צריך לעשות את זה באמת בזהירות.

יריב לוין: מכובדיי, ההצבעה הקודמת מבוטלת.

יריב לוין: אנחנו מצביעים שוב על הצעת חוק הרשויות המקומיות (הוראת שעה – נגיף הקורונה החדש) (קיום ישיבת מועצה בהיוועדות חזותית), התש"ף–2020, בקריאה הראשונה.

יריב לוין: בבקשה.

יריב לוין: הצבעה מס' 2 בעד ההצעה להעביר את הצעת החוק לוועדה – 10 נגד – אין נמנעים – אין ההצעה להעביר את הצעת חוק הרשויות המקומיות (הוראת שעה – נגיף הקורונה החדש) (קיום ישיבת מועצה בהיוועדות חזותית), התש"ף–2020, לוועדה שתקבע הוועדה המסדרת נתקבלה.

יריב לוין: עשרה בעד, אין מתנגדים, אין נמנעים.

יריב לוין: אני קובע שהצעת חוק הרשויות המקומיות (הוראת שעה – נגיף הקורונה החדש) (קיום ישיבת מועצה בהיוועדות חזותית), התש"ף–2020, התקבלה בקריאה הראשונה, ותועבר לוועדה המיוחדת להתמודדות עם נגיף הקורונה לצורך הכנתה לקריאה השנייה והשלישית.

יריב לוין: אם כך, היא תעבור כרגע לוועדה המסדרת לצורך קביעת ועדה.

יריב לוין: לאחר מכן, אם תקום ועדת הכנסת – כשתקום – אם לא תהיה הכרעה עד אז, אז ההכרעה תתקבל בוועדת הכנסת.

יריב לוין: תודה.

יריב לוין: חברות וחברי הכנסת, תם סדר-היום.

יריב לוין: הישיבה הבאה תתקיים מחר, יום שלישי, ג' בסיוון התש"ף, 26 במאי 2020, בשעה 16:00.

יריב לוין: ישיבה זו נעולה.